Προστατέψτε το παιδί σας από τον Διαβήτη Τύπου 2 | Σώμα & Υγεία\nΠροστατέψτε το παιδί σας από τον Διαβήτη Τύπου 2\n8 Σεπτεμβρίου 2017 , Από: Ευαγγελία Κουκάκη\nΟι δύο πολυπληθέστερες κατηγορίες Σακχαρώδη Διαβήτη (ΣΔ) είναι ο ΣΔ τύπου 1 και ο ΣΔ τύπου 2. Ο μεν τύπου 1 εμφανίζεται σε άτομα νεαρής ηλικίας και αποτελεί ένα αυτοάνοσο νόσημα. Γενετική προδιάθεση σε συνδυασμό με περιβαλλοντικούς παράγοντες, με ένα τρόπο μη σαφώς καθορισμένο ακόμα, οδηγούν στην παύση της παραγωγής ινσουλίνης και στην ανάπτυξη ΣΔ. Το αποτέλεσμα είναι να μην υπάρχει ξεκάθαρος τρόπος πρόληψης έναντι στην ανάπτυξή του.\nΑντίθετα ο ΣΔ τύπου 2 εμφανίζεται σε μεγάλη ηλικία και είναι κυρίως αποτέλεσμα ενός ανθυγιεινού τρόπου ζωής, δηλαδή κακή διατροφή, παχυσαρκία και έλλειψη άσκησης, και κατά πολύ λιγότερο γενετικής προδιάθεσης (από την οποία βέβαια δεν γλιτώνουμε ποτέ καθώς σε όλα παίζει τον ρόλο της). Για τον ΣΔ τύπου 2 λοιπόν η πρόληψη είναι εφικτή και αποτελεί μία διαδικασία χρόνια η οποία αφορά κατά κύριο λόγο τον τρόπο ζωής μας. Ξεκινώντας από την παιδική ηλικία καθυστερούμε και μειώνουμε σαφώς την πιθανότητα εμφάνισής του.\nΕιδικά τώρα που το ποσοστό των παιδιών που είναι υπέρβαρα είναι τόσο υψηλό ίσως είναι χρήσιμο να δούμε τι μπορούμε να κάνουμε.\nΟι άνθρωποι που είναι υπέρβαροι, ειδικά εάν έχουν παραπανίσια κιλά στην κοιλιά, έχουν αυξημένη πιθανότητα να αναπτύξουν αντίσταση στην ινσουλίνη και σε δεύτερη φάση διαβήτη.\nΠεριορισμένος χρόνος στην τηλεόραση και στον υπολογιστή.\nΠερισσότερο νερό και λιγότερα αναψυκτικά ή χυμούς με ζάχαρη. Η Αμερικανική ακαδημία Παιδιάτρων συμβουλεύει τα παιδιά κάτω του ενός έτους να μην πίνουν έτοιμο χυμό, τα νήπια μέχρι μισό ποτήρι και τα παιδιά μέχρι ένα ποτήρι την ημέρα.\nΣυμμετοχή των παιδιών κατά την παρασκευή υγιεινών γευμάτων.\nΤρώτε αργά – χρειάζονται τουλάχιστον 20 λεπτά μέχρι να αρχίσει το αίσθημα κορεσμού,\nΦαγητό στο τραπέζι και όχι μπροστά στην τηλεόραση ή στον υπολογιστή.\nΨωνίστε για φαγητό μαζί και αφότου έχετε φάει ώστε να μην μπείτε στον πειρασμό να αγοράσετε ανθυγιεινά προϊόντα.\nΜάθετε στα παιδιά να διαβάζουν τις ετικέτες ώστε να μπορούν να ξεχωρίσουν ποιες είναι οι πιο υγιεινές επιλογές.\nΦάτε όλοι μαζί ως οικογένεια όσο πιο συχνά μπορείτε.\nΜην επιμένετε να φάνε “την δύναμή τους”. Όταν ένα παιδί λέει πως χόρτασε το πιστεύουμε.\nΣερβίρετε μικρές μερίδες και αφήστε να ζητήσουν και δεύτερη εάν δεν τους έφτασε.\nΣτρέψτε τα παιδιά στην άσκηση\nΤα παιδιά χρειάζονται 60 λεπτά κίνησης καθημερινά αθροιστικά μέσα από τις δραστηριότητές τους οι οποίες πολλές φορές είναι το παιχνίδι. minutes of activity a day.\nΞεκινήστε αργά και στοχεύστε στην δημιουργία καλών συνηθειών.\nΣκεφτείτε θετικά και επικεντρωθείτε στην πρόοδο.\nΚάντε δραστηριότητες που απαιτούν κίνηση μαζί με το παιδί σας.\nΚάντε τις φυσικές δραστηριότητες κομμάτι της διασκέδασης, δοκιμάστε καινούρια πράγματα.\nΡωτήστε τα παιδιά τι τους αρέσει περισσότερο.\nΕνθαρρύνετε τα να συμμετέχουν σε κάποια αθλητική ομάδα.\nΈχετε διαθέσιμα στο σπίτι απλά όργανα γυμναστικής κατάλληλα για την ηλικία τους όπως σκοινάκι ή ελαφριά βάρη.\nΠεριορίστε τον χρόνο μπροστά από οθόνη στις 2 ώρες το μέγιστο την ημέρα.\nΟργανώστε εξορμήσεις όπως ποδηλασία και ορειβασία.\nΚινηθείτε περισσότερο μέσα και έξω από το σπίτι – σκούπισμα, μάζεμα κήπου.\nΜετατρέψτε τις αγγαρείες σε παιχνίδια όπως αγώνας για το ποιος θα καθαρίσει το σπίτι πιο γρήγορα.\nΕνδιαφερθείτε για το οικογενειακό ιστορικό\nΌταν υπάρχει μέλος στην οικογένεια με ΣΔ τύπου 2 ή μαμά είχε διαβήτη κύησης αυξάνεται η πιθανότητα ανάπτυξης ΣΔ τύπου 2. Επίσης η υπέρταση, η υψηλή χοληστερόλη και οι πολυκυστικές ωοθήκες αποτελούν παράγοντες κινδύνου για ΣΔ τύπου 2 και εμφάνιση καρδιαγγεικών νοσημάτων.\nΣυμβουλευτείτε τον παιδίατρό σας σχετικά με το θέμα, καθώς και ό,τι άλλο σας προβληματίζει. Συνήθως συμβολεύουν μέχρι τα 10 έτη να έχει γίνει μέτρηση του σακχάρου του αίματος.


Οργή στις ΗΠΑ για τον Ερντογάν: Τον απειλούν με τα εγκλήματα πολέμου - Newsbomb - Ειδησεις\nΚΟΣΜΟΣ 23/10/2019 17:55\nO υπουργός Άμυνας των Ηνωμένων Πολιτειών Μαρκ Έσπερ\n«Αν είναι ακριβείς (οι αναφορές) και υποθέτω ότι είναι ακριβείς, θα ήταν εγκλήματα πολέμου». Αυτή την απάντηση έδωσε ο υπουργός Άμυνας των Ηνωμένων Πολιτειών Μαρκ Έσπερ μιλώντας χθες με την δημοσιογράφο του CNN Κριστιάν Αμανπούρ, η οποία τον ρώτησε για τις αναφορές σε εγκλήματα πολέμου που διέπραξαν οι τουρκικές δυνάμεις εναντίον των Κούρδων της Συρίας.\n«Πιστεύω ότι οι υπεύθυνοι θα πρέπει να λογοδοτήσουν – σε πολλές περιπτώσεις θα ήταν η κυβέρνηση της Τουρκίας – θα πρέπει να λογοδοτήσουν γι’ αυτό γιατί δεν μπορούμε να επιτρέψουμε αυτά τα πράγματα να συμβαίνουν». Η δήλωση του εξέπληξε διπλωμάτες και αναλυτές στην Ουάσιγκτον καθώς το αφήγημα του προέδρου Ντόναλντ Τραμπ είναι ότι η τουρκική εισβολή ήταν ένας …«καυγάς» μεταξύ …παιδιών, που έσπευσε ο ίδιος και τον σταμάτησε!\n— Christiane Amanpour (@camanpour) 22 Οκτωβρίου 2019\nΣύμφωνα με πληροφορίες που αναφέρει το hellasjournal.com δήλωσή του την περασμένη εβδομάδα, ο Αμερικανός υπουργός Άμυνας τόνισε πως ο Τούρκος πρόεδρος Ρετζέπ Ταγίπ Ερντογάν «φέρει την πλήρη ευθύνη» για την τουρκική εισβολή στη Συρία, συμπεριλαμβανομένων «ενδεχόμενων εγκλημάτων πολέμου». Είχε επίσης καταγγέλει έντονα την «απαράδεκτη» τουρκική επίθεση στη Συρία εκτιμώντας πως είχε ως αποτέλεσμα την «απελευθέρωση πολυάριθμων επικίνδυνων κρατουμένων» μελών του Ισλαμικού Κράτους.\nΗ χθεσινή του δήλωση στο CNN αποτελεί την πιο σαφή διατύπωση της στάσης του επικεφαλής του Πενταγώνου ότι η Τουρκία θα πρέπει να λογοδοτήσει για εγκλήματα πολέμου. Ο κ. Έσπερ είπε ότι ο πρόεδρος Τραμπ έχει επιτρέψει σε μερικά στρατεύματα να παραμείνουν στη νότια Συρία, αλλά ότι σχεδιάζεται να παραμείνουν επιπλέον στρατεύματα σε άλλα μέρη της χώρας. Τα σχέδια ακόμα οριστικοποιούνται, είπε. «Ψάχνουμε ίσως να διατηρήσουμε κάποιες πρόσθετες δυνάμεις για να εξασφαλίσουμε ότι θα αρνηθούμε στο Ισλαμικό Κράτος (ISIS) και σε άλλους πρόσβαση σε αυτά τα βασικά πετρελαϊκά πεδία και στο κεντρικό τμήμα της χώρας», ανέφερε ο υπουργός Άμυνας στο CNN.\nΑπό την πλευρά του, ο Ταγίπ Ερντογάν δήλωσε ότι η Ουάσιγκτον δεν τήρησε πλήρως τις υποσχέσεις που έδωσε την περασμένη εβδομάδα στη συμφωνία για την προσωρινή εκεχειρία στην βορειοανατολική Συρία. Σύμφωνα με το τουρκικό τηλεοπτικό δίκτυο NTV, είπε: «Οι ΗΠΑ δεν τήρησαν πλήρως τις δεσμεύσεις τους», τόνισε ο Τούρκος πρόεδρος μετά την επίτευξη μιας συμφωνίας με την Ρωσία για την απομάκρυνση των Κούρδων μαχητών από τις μεθοριακές περιοχές στα σύνορα της Συρίας και της Τουρκίας. «Αν κάνουμε συμβιβασμούς θα ανοίξουμε το δρόμο στην τρομοκρατική οργάνωση», πρόσθεσε σύμφωνα με το NTV. «Θα κάνουμε τα βήματα που πρέπει. Αν υποχωρήσουμε θα ανοίξουμε τον δρόμο του YPG. Οι υποσχέσεις δεν εφαρμόστηκαν», τόνισε.\nΟι Ηνωμένες Πολιτείες θα άρουν τις κυρώσεις που έχουν επιβληθεί στην Τουρκία, εφόσον σεβαστεί τη συμφωνία εκεχειρίας στη βόρεια Συρία και μετά τη λήξη της πενθήμερης κατάπαυσης του πυρός, ανέφερε ένας Αμερικανός αξιωματούχος που ζήτησε να τηρηθεί η ανωνυμία του. «Είναι μια δέσμευση την οποία θα τηρήσουμε», τόνισε ο αξιωματούχος αυτός, χωρίς να διευκρινίσει το πότε θα αρθούν οι κυρώσεις. «Κάθε στρατιωτική επιχείρηση μετά τη λήξη της χρονικής διορίας των 120 ωρών (…) θα μας οδηγήσει στο συμπέρασμα ότι οι Τούρκοι παραβίασαν τη συμφωνία μας, με τις αναπόφευκτες κυρώσεις» που συνεπάγεται κάτι τέτοιο, πρόσθεσε.\nΗ πενθήμερη κατάπαυση του πυρός λήγει απόψε στις 22.00 και ο Τούρκος πρόεδρος Ρετζέπ Ταγίπ Ερντογάν έχει δηλώσει ότι οι τουρκικές δυνάμεις μπορεί να επαναλάβουν τις επιχειρήσεις του. Πριν αναχωρήσει για το Σότσι της Ρωσίας για να συναντηθεί με τον πρόεδρο Βλαντιμίρ Πούτιν, ο Ερντογάν ανέφερε ότι 1.200-1.300 Κούρδοι μαχητές παρέμεναν ακόμη κοντά στα σύνορα, στην περιοχή όπου η Τουρκία σχεδιάζει να δημιουργήσει μαι “ζώνη ασφαλείας”.\nΧθες είχε δηλώσει «αν οι υποσχέσεις που μας έδωσε η Αμερική δεν τηρηθούν, θα συνεχίσουμε την επιχείρησή μας από εκεί που την αφήσαμε, αυτή τη φορά με πολύ μεγαλύτερη αποφασιστικότητα». Ο Αμερικανός αξιωματούχος είπε πάντως ότι Άγκυρα και Ουάσινγκτον είναι σε επαφή ώστε να συμφωνήσουν ότι ολοκληρώθηκε η αποχώρηση των Κούρδων και ότι η προσωρινή παύση των τουρκικών επιχειρήσεων στη Συρία θα μετατραπεί σε μόνιμη διακοπή αυτής της εκστρατείας.


ΔΗΜΟΣ ΚΑΤΕΡΙΝΗΣ - Καθαρισμός Ακτών Δήμου Κατερίνης έτους 2019\nΚαθαρισμός Ακτών Δήμου Κατερίνης έτους 2019\nΣυνοπτικό διαγωνισμό (σύμφωνα με τα ά.116 και 117 του Ν.4412/2016) με σφραγισμένες προσφορές και με κριτήριο ανάθεσης την πιο συμφέρουσα προσφορά από οικονομική άποψη που βασίζεται μόνο στην τιμή για την επιλογή αναδόχου της παροχής υπηρεσίας με τίτλο «Καθαρισμός Ακτών Δήμου Κατερίνης» έτους 2019 προϋπολογισμού 43.379,44 ευρώ εκτός ΦΠΑ (αριθ. Μελέτης 2/2019).\nΟ Διαγωνισμός θα διεξαχθεί στις 8/3/2019 ημέρα Παρασκευή και από 10:00 έως 10:30 π.μ. (καταληκτική ημερομηνία και ώρα υποβολής των προσφορών) στο Δημαρχείο Κατερίνης (Πλατεία Δημαρχείου Τ.Κ. 601 33 Κατερίνη), στην αίθουσα του Δημοτικού Συμβουλίου (1ος όροφος), ενώπιον της αρμόδιας επιτροπής. Σε περίπτωση που στον διαγωνισμό δεν κατατεθεί προσφορά ή αναβληθεί για οποιοδήποτε λόγο, θα επαναληφθεί στις 15/3/2019 ημέρα Παρασκευή και την ίδια ώρα.\nΟι προσφορές μπορεί να αποστέλλονται στην υπηρεσία στην ανωτέρω Δ/νση και ταχυδρομικώς ή με άλλο τρόπο με την προϋπόθεση ότι θα περιέρχονται στην υπηρεσία το αργότερο μέχρι την καταληκτική ημερομηνία και ώρα υποβολής προσφορών.\nΟ διαγωνισμός και η εκτέλεση της υπηρεσίας θα γίνουν σύμφωνα με τις διατάξεις του Ν.4412/2016 (ΦΕΚ 147/08.08.2016 τεύχος Α’) Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)\nΗ χρηματοδότηση θα γίνει από δημοτικούς πόρους.\nΌλα τα σχετικά με το διαγωνισμό αρχεία μπορείτε να τα κατεβάσετε εδώ.


"Διπλό" και φύγαμε για το 2019\nΚάθε άλλο παρά εύκολη ήταν η σημερινή νίκη της ομάδας μας παρόλο που δεν αντικατοπτρίζεται στο τελικό σκορ 72-82. Το παιχνίδι ήταν ντέρμπι στο μεγαλύτερο μέρος του παιχνιδιού και η διαφορά δημιουργήθηκε στο έξτρα πεντάλεπτο της παράτασης(71-71).\nΤο παιχνίδι έγινε στο πλαίσιο της 10ης αγωνιστικής του φετινού πρωταθλήματος της Γ΄ Εθνικής μπάσκετ (Α΄ Ομιλος Νότου). Διαιτήτευσαν οι Σταθόπουλος και Ασημακάκη. Τα 10λεπτα: 10-19, 31-35 (ημ.), 50-55, 71-71, 72-82.\nΛΗΞΟΥΡΙ (Τζουγανάτος): Ιωακειμίδης 3, Τρυφωνόπουλος 6, Ανδρικόπουλος 13 (1), Αναστασάκης 2, Μαρούλης 3, Σαρίκας 30 (7), Συνοδινός 2, Αντωνάτος 9 (1), Λαμπρόπουλος 4\nΑΧΑΓΙΑ ΄82 (Χρ. Σαράντης): Κωνσταντινόπουλος, Νικολάου 5, Ταρνάρης, Βουρνάς 9, Αναστασόπουλος, Τσάμης 33 (3), Οικονομόπουλος 12 (1), Κάλλης 14 (2), Δ. Λυμπέρης 9 (2), Μακρής.\n* Ο Αγγελος Τσάμης δήλωσε τα εξής μετά το τέλος της αναμέτρησης: «Ήταν ένα πολύ δυνατό παιχνίδι. Συγχαρητήρια στην ομάδα του ΝΕΟΛ για την εμφάνιση τους, ξέραμε εξ αρχής ότι μέσα στο νησί είναι πολύ δυνατοί. Εμείς προσπαθήσαμε να βρούμε λύσεις και σωστές επιλογές στο τελος και κάπου εκεί κρίθηκε το παιχνίδι. Πολλά συγχαρητήρια στην ομάδα του Ληξουρίου και στον κόσμο που γέμισε το γήπεδο και είναι δίπλα στην ομάδα τους».\nΜια όμορφη έκπληξη επιφύλαξαν οι άνθρωποι της ομάδας του ΝΕΟΛ αμέσως μετά τη λήξη της αναμέτρησης. Ο λόγος για μια φανέλα της ομάδας του Ληξουρίου με το όνομα του «Άγγελος Τσάμης» τιμώντας το πρόσωπό του για τη πορεία του στον χώρο της καλαθοσφαίρισης. «Η φιλοξενία προς την ομάδα μας και η αγάπη του κόσμου του Ληξουρίου για την ομάδα τους και το μπάσκετ είναι πραγματικά πολύ ζεστή». Εμείς ελπίζουμε να διορθωσουδι τα λάθη μας και να επιστρέψουμε για να διεκδικησουμε μια θέση στη 4αδα.\nΗ διοίκηση του Α.Ο. Αχαγιά '82 ευχαριστεί θερμά το ΝΕΟΛ και τους ανθρώπους της ομάδας για την φιλοξενία τους και εύχεται καλές γιορτές με υγεία και να πετύχουν στους στόχους τους.


Βόλτα στη Λευκοπηγή Κοζάνης. – Westmacedonia.gr\nwestmak 23 Ιανουαρίου 2019 Διάφορα\nΗ Λευκοπηγή είναι τοπική κοινότητα της Περιφερειακής ενότητας Κοζάνης και βρίσκεται σε απόσταση 10 χλμ. νοτιοδυτικά της πόλης της Κοζάνης χτισμένη στους πρόποδες του όρους Μπούρινος ή (Βούρινος) σε υψόμετρο 630 περίπου μέτρων.\nΣύμβολο του χωριού είναι ο υπεραιωνόβιος και μεγάλος σε μέγεθος και ηλικία πλάτανος στο κέντρο του χωριού, ενώ απίστευτης ομορφιάς τοπίο συναντά κανείς και στη λεγόμενη «Μάνα», περιοχή του χωριού με πολλά τρεχούμενα νερά, δέντρα και πράσινο όπως και στην περιοχή «Ζυγκόστι» στους πρόποδες του όρους Βούρινου.\nΕπί τουρκοκρατίας το χωριό ονομάζονταν Βελίστι, το 1927 ονομάστηκε Ασπρονέρι, και τελικά πήρε την οριστική του ονομασία ως Λευκοπηγή το ετος 1928 .\nΟ κεντρικός Ιερός ναός του χωριού είναι του Αγίου Ιωάννου του Προδρόμου (1848-1856) με το επιβλητικό καμπαναριό του το οποίο έπαθε σημαντικές ζημιές, όπως μεγάλο μέρος του χωριού, στο σεισμό του 1995 και αναστηλώθηκε.\nΣτο χωριό εντοπίστηκαν ίχνη δύο προϊστορικών φρουρίων, ενώ το χωριό είχε σημαντικό έργο στο Μακεδονικό αγώνα καθώς συμμετείχαν αρκετοί «Βελιστινοί» με κυριότερους Μακεδονομάχους τον πρόεδρο της κοινότητας Γρηγόριο Δουγαλή και τον Ευθύμιο Βακρατζά.


Εσείς πώς κρατάτε το τιμόνι – Τι δηλώνει για τον χαρακτήρα σας…. – Voice News\nΣΚΡΑΤΣ: Κέρδη 2.406.433 ευρώ την προηγούμενη εβδομάδα….\nΣυναγερμός στο μετρό: Τεστ σε όλους τους εργαζόμενους που ήρθαν σε επαφή με το κρούσμα…..\nΚΤΕΛ Αττικής: Ποια δρομολόγια θα εκτελούν στην Αθήνα\nΈπεσε το δίκτυο της Vodafone…\nΓιάφκα στο Κουκάκι: Η ΕΛΑΣ εντόπισε προκήρυξη της ΟΛΑ σε USB….\nΔολοφονία Ζαφειρόπουλου: Νέα στοιχεία για το «συμβόλαιο θανάτου» – Ηχητικό ντοκουμέντο με εκβιασμό του Φλώρου…..\nΤέταρτη μέρα συγκρούσεων στο Ναγκόρνο – Καραμπάχ: Το παιχνίδι των ξένων δυνάμεων…..\nΆρης: “Κλείδωσε” το deal για Ματέο Γκαρσία! Εξετάζει και τον Κάτσε….\nΤο εμπορικό έλλειμμα που μόλις «ομολόγησε» η Τουρκία φέρνει δάκρυα κι απαιτεί δολάρια που δεν υπάρχουν….\nΑυθαίρετα: «Φράκαρε» το σύστημα – «Παράθυρο» για ρύθμιση και μετά την 1η Οκτωβρίου…..\nΕσείς πώς κρατάτε το τιμόνι – Τι δηλώνει για τον χαρακτήρα σας….\nΟι θέσεις που τοποθετούν τα χέρια τους οι οδηγοί και ειδικά οι έμπειροι, μπορούν να αποκαλύψουν πολλά στοιχεία για τον χαρακτήρα τους.\nΑνακαλύψτε τι πραγματικά σημαίνει η θέση των χεριών σας στο τιμόνι.\nΠροσπαθείτε να ζείτε όσο το δυνατόν πιο απλά. Έχετε μόνο 2-3 στενούς φίλους, αλλά αυτό δε σημαίνει ότι είστε μοναχικό άτομο: οι άλλοι εκτιμούν το στυλ σας και την έλλειψη δραματικής αντιμετώπισης της ζωής.\nΕίστε πολύ λογικό άτομο που ψάχνει παντού αιτιολογίες και επιχειρήματα. Οι δικοί σας άνθρωποι σας εκτιμούν για την αξιοπιστία σας και την ικανότητα να παίρνετε σωστές αποφάσεις. Είστε επιρρεπείς σε συχνές αλλαγές της διάθεσης, αλλά αυτό το χαρακτηριστικό προσπαθεί να το κρατήσετε υπό έλεγχο.\nΔεν αντέχετε τις συγκρούσεις. Και αν τύχει ποτέ να υψώσετε τη φωνή σας, θα ήταν μια πολύ σοβαρή εξαίρεση. Δεν έχετε έχθρες με άλλους και χρησιμοποιείτε τις ειρηνευτικές δεξιότητες για την επίλυση του προβλήματος.\nΚρατάτε τα χέρια σας όπως σας δίδαξαν στη σχολή οδήγησης, γιατί όλα πρέπει να τα κάνετε σωστά. Το πιστεύω σας είναι «πρέπει να το κάνω σωστά», χάρη στο οποίο έχετε πετύχει σπουδαία κατορθώματα στη ζωή σας. Οι άνθρωποι γύρω σας τείνουν να είναι σαν και εσάς.\nΣυχνά έχετε μεγάλες ανησυχίες. Μπορεί να ελέγξετε τη δουλειά σας 2-3 φορές για να βεβαιωθείτε ότι όλα είναι εντάξει. Η οικογένειά σας πάντα προσπαθεί να ηρεμήσετε, γιατί γνωρίζουν ότι πίσω από το αγχώδες πρόσωπο κρύβεται ένας υπέροχος άνθρωπος.\nΕίστε ένας πολύ γενναίος άνθρωπος. Η πτώση με αλεξίπτωτο ή μια βουτιά δίπλα στους καρχαρίες, όλα αυτά για σας είναι ένα ασήμαντο ζήτημα. Μπορεί οι δικοί σας άνθρωποι να μη συμμερίζονται τον τρόπο ζωής σας, αλλά τον σέβονται σίγουρα.\nΕίστε ένας γεννημένος ηγέτης που παίρνει εύκολα την ευθύνη. Οι άνθρωποι σας βλέπουν σαν μέντορα και σας εμπιστεύονται. Σας επαινούν συνεχώς για το έργο της ηγεσίας.\nΟι άλλοι σας αγαπούν, επειδή αισθάνονται την καλοσύνη και την έγνοια σας. Χαίρεστε όταν κάποιος δικό σας άτομο καταφέρνει κάποια επιτυχία και είστε έτοιμοι να υποστηρίξετε σε περίπτωση αποτυχίας. Την ίδια στιγμή δεν θέλετε να αναλάβετε πρωτοβουλίες, ενώ οι άλλοι παλεύουν με τη ζωή, εσείς χαλαρώνετε, δεχόμενοι τη ζωή έτσι όπως είναι.\nΕίστε η προσωποποίηση της χαλαρότητας και παραμένετε ήρεμοι σε οποιαδήποτε κατάσταση. Ζείτε κάθε μέρα σαν να είναι διακοπές και δεν θέλετε να αλλάξει τίποτα. Τα αγαπημένα σας πρόσωπα στρέφονται σε σας όταν θέλουν πραγματικά να χαλαρώσουν.\nΕίστε συνεχώς απασχολημένοι και δεν έχετε χρόνο για ανθρώπους που στέκονται στο δρόμο σας. Οι δικοί σας άνθρωποι θαυμάζουν την αποφασιστικότητά και τον έντονο χαρακτήρα σας, και ξέρουν ότι μπορούν πάντα να στρέφονται σε εσάς για υποστήριξη σε σημαντικά θέματα.\nΠροηγούμενο Σοκ: Τρεις αυτοκτονίες το τελευταίο 24ωρο…\nΕπόμενο Χαροπαλεύει Βρετανός στη Ζάκυνθο μετά από καβγά! Ήταν στο νησί για ένα γάμο…


Φιλολογικό Φροντιστήριο Σύγχρονο - Καρδίτσα: Έκθεση Γ Λυκείου: Προβλήματα βιοηθικής (θέματα και απαντήσεις)\nΈκθεση Γ Λυκείου: Προβλήματα βιοηθικής (θέματα και απαντήσεις)\n1. Δεν είναι εύκολο να υποθέσει κανείς ποια πρέπει να είναι η αποστολή της βιοηθικής. Οι νεότερες εξελίξεις της βιολογίας και του εφαρμοσμένου κλάδου της, της βιοτεχνολογίας, γεννούν ένα πλήθος προβλημάτων, ιατρικών, κοινωνικών, νομικών. Κάποια από τα προβλήματα αυτά αναζητούν λύσεις και ρυθμίσεις όχι στο χώρο των υποχρεωτικών κανόνων, που είναι ο χώρος του εξαναγκασμού, δηλαδή του Δικαίου αλλά στο χώρο κανόνων συμπεριφοράς που δημιουργούνται αυθόρμητα από τις κοινωνικές αντιλήψεις και από τις ευαισθησίες του καθενός, δηλαδή στο χώρο της Ηθικής.\n2. Λιγότερο εύκολος είναι ο καθορισμός της αποστολής μιας Επιτροπής Βιοηθικής και μάλιστα με κρατική προέλευση. Το κράτος εκφράζει τη βούλησή του με κανόνες δικαίου ενώ οι κανόνες της Ηθικής προέρχονται από την κοινωνία και η τήρησή τους είναι έργο της ατομικής συνείδησης. Οι κανόνες της Ηθικής μόνο πέρα από ένα βαθμό αποκρυστάλλωσης μπορούν να μετατραπούν σε κανόνες Δικαίου.\n3. Στην Εθνική Επιτροπή Βιοηθικής, που έχει ιδρυθεί και λειτουργεί από τρία περίπου χρόνια, κρίναμε ότι δύο είναι τα έργα που μπορούμε να επιτελέσουμε:\nα) να βοηθήσουμε στη συνειδητοποίηση, από το ευρύτερο δυνατόν κοινό, των προβλημάτων που γεννώνται από τις σύγχρονες εξελίξεις της βιολογίας, των επιλογών που προσφέρονται στον άνθρωπο και στην κοινωνία, των επιπτώσεων που μπορεί να έχει η κάθε επιλογή.\nβ) να επισημάνουμε στα αρμόδια κρατικά όργανα την αποκρυστάλλωση κάποιων κοινωνικών αντιλήψεων σε ορισμένα θέματα, τα οποία έτσι θα προσφέρονταν για νομοθετικές ρυθμίσεις ή, ακόμα, και θα τις έκανα αναγκαίες.\n4. Με αυτή την αποστολή και με πρόδηλο τον συμβουλευτικό χαρακτήρα, και προς την κοινωνία και προς το κράτος, φανερό είναι ότι κύριος στόχος της δουλειάς μας είναι η επισήμανση προβλημάτων και λύσεων - όχι ο σχηματισμός δεσμευτικών πλειοψηφιών και μειοψηφιών για την κάθε λύση. Στο κάτω-κάτω της γραφής τα ηθικά προβλήματα δεν λύνονται με ψηφοφορίες.\n5. Τα προβλήματα της Ηθικής είναι από τη φύση τους γλιστερά και, κατά τούτο, επικίνδυνα. Στην περίπτωση της σύγχρονης βιολογίας οι κίνδυνοι επιτείνονται από τρεις παράγοντες:\n6. Ο πρώτος είναι η απίστευτα ταχύρυθμη εξέλιξη της επιστημονικής έρευνας ειδικά στον τομέα αυτόν. Ώσπου να γίνουν κατανοητές στο κοινό αλλά και στην ίδια την Επιτροπή (με σύνθεση πολυεπιστημονική οι καινούριες, κάθε φορά, δυνατότητες της βιοτεχνολογίας, ώσπου να συνειδητοποιηθούν τα προβλήματα, ώσπου να αποτιμηθούν οι επιλογές, ώσπου να αποκρυσταλλωθούν οι αντιλήψεις, τα δεδομένα έχουν αλλάξει, τα προβλήματα έχουν πάρει νέα μορφή νέες δυνατότητες προσφέρονται και νέα διλήμματα καθηλώνουν τη σκέψη.\n7. Ο δεύτερος παράγοντας επίτασης των κινδύνων είναι τα πολλά και μεγάλα συμφέροντα που εκτρέφονται από τις προοπτικές της σύγχρονης βιολογίας, με αποτέλεσμα τη θελημένη συσκότιση του τοπίου όπου θα έπρεπε να αναπτυχθεί ο ηθικός προβληματισμός. Φτάνει να αναφερθούν το ύψος των πιστώσεων (δημοσίων και ιδιωτικών) που προορίζονται για την επιστημονική έρευνα σε θέματα βιολογίας και το ύψος των κερδών που θα μπορούσαν να αναμένονται από τη κατοχύρωση, με διπλώματα ευρεσιτεχνίας, εφευρέσεων που αξιοποιούν βιολογικές ανακαλύψεις.\n8. Και ο τρίτος συντελεστής κινδύνου είναι η συνάρτηση των λύσεων που προσφέρονται με τις μεταφυσικές πεποιθήσεις του καθενός. Τι είναι η ζωή ποια είναι η πηγή της και ποια η αρχή της, ποιος είναι ο σκοπός της και ποιο το τέλος της, τι είναι η φύση και ποιος ο νομοθέτης αυτών των κανόνων -αυτά είναι ερωτήματα που αποτελούν παραμέτρους των προβλημάτων της βιολογία και της βιοτεχνολογίας.\nΓ. Κουμάντος, Προβλήματα Βιοηθικής\nπ α ρ α τ η ρ η σ ε ι ς\n1. Να γραφεί η περίληψη του κειμένου (100 περίπου λέξεις).\n2. Να βρεθεί η δομή και ο τρόπος ανάπτυξης της πρώτης παραγράφου\n3. Στον παρακάτω κατασκευασμένο συλλογισμό από την 6η παράγραφο να γράψετε το συναγόμενο συμπέρασμα και να βρείτε: α. το είδος του συλλογισμού ανάλογα με την πορεία του νου και ανάλογα με το είδος των προκείμενων και β. να τον αξιολογήσετε.\n1η προκείμενη: Η ταχύρυθμη εξέλιξη σε κάθε τομέα δυσχεραίνει την αποτίμηση των επιλογών και τη συνειδητοποίηση των προβλημάτων\n2η προκείμενη: Η επιστημονική έρευνα στον τομέα της Βιολογίας και της Βιοτεχνολογίας έχει απίστευτα ταχύρυθμη εξέλιξη.\n4. Να προσδιορίσετε το περιεχόμενο της βιοηθικής και να εξηγήσετε την αναγκαιότητα της. Η ύπαρξή της ταυτίζεται με την αναστολή της επιστημονικής δράσης;\nΟ συγγραφέας αναφέρεται στα ηθικά προβλήματα εξαιτίας των εξελίξεων της επιστημονικοτεχνικής προόδου. Επισημαίνει ότι οι λύσεις εμπίπτουν όχι μόνο στο χώρο του θεσπισμένου Δικαίου αλλά και της ατομικής ηθικής ευθύνης. Συνακόλουθα το έργο μιας κρατικής Επιτροπής Βιοηθικής είναι δύσκολο να προσδιοριστεί. Ωστόσο ο ρόλος της μπορεί να συνοψιστεί στην κοινωνική ευαισθητοποίηση καθώς και τη σύσταση νομοθετικών ρυθμίσεων. Επομένως ο στόχος επικεντρώνεται στη γνωστοποίηση των προβλημάτων και των εκδοχών επίλυσης τους. Τέλος, οι κίνδυνοι των βιοηθικών ζητημάτων είναι υπαρκτοί κα μεγεθύνονται από την υπερβολική ταχύτητα των επιστημονικοτεχνικών εξελίξεων, τα διαπλεκόμενα συμφέροντα αξιοποίησης των βιοτεχνολογικών επιτευγμάτων και τις υποκειμενικές μεταφυσικές αναζητήσεις.\nΘεματική περίοδος: «Δεν είναι εύκολο … … βιοηθικής»\nΛεπτομέρειες: «Οι νεότερες εξελίξεις … … της Ηθικής»\n………………………… ……………………………………… …………………………………………\nΗ πρώτη (1η) παράγραφος αναπτύσσεται με τη μέθοδο της αιτιολόγησης. Με τις λεπτομέρειες της παραγράφου αιτιολογείται το περιεχόμενο της θεματικής πρότασης. Δεν είναι εύκολο να υποθέσει κανείς την πρέπουσα αποστολή της βιοηθικής, γιατί οι εξελίξεις γενικά γεννούν πλήθος προβλημάτων που η λύση τους παραπέμπει στο χώρο της Ηθικής.\nΣυμπέρασμα: Άρα στον τομέα της Βιολογίας και της Βιοτεχνολογίας είναι δυσχερής η αποτίμηση των επιλογών και η συνειδητοποίηση των προβλημάτων.\n…………………………………… …………………………………… ………………………………………\nα) Πρόκειται για παραγωγικό συλλογισμό, αφού αρχικά αναφέρεται η εξέλιξη σε κάθε τομέα και στη συνέχεια επικεντρώνεται στην εξέλιξη στον τομέα της Βιολογίας και της Βιοτεχνολογίας. Πρόκειται για κατηγορικό συλλογισμό, αφού οι προκείμενες του είναι κατηγορικές προτάσεις.\nβ) Πρόκειται τέλος για έγκυρο και αληθή συλλογισμό επομένως και λογικά ορθό. Είναι έγκυρος, γιατί υπάρχει μέσος όρος και έτσι οι προκείμενες οδηγούν λογικά και αβίαστα στο συμπέρασμα και είναι αληθής, αφού ανταποκρίνεται στην πραγματικότητα.\nΗ βιοηθική είναι μια ηθική δραστηριότητα που εξετάζει μέχρι το πού νομιμοποιείται ο άνθρωπος να παρεμβαίνει στο γονιδίωμα του συνανθρώπου του. Λειτουργεί συμβουλευτικά, επισημαίνει τα προβλήματα και προτείνει λύσεις - συμβατές με την ηθική για τα σύγχρονα επιστημονικά προβλήματα. Η αναγκαιότητα είναι πασιφανής, διότι:\n· Η εκρηκτική πρόοδος των βιοϊατρικών επιστημών, δημιουργεί νέα δεδομένα, που ανατρέπουν τη μέχρι τώρα εικόνα που έχει σχηματίσει ο άνθρωπος για τον εαυτό του.\n· Η μέχρι τώρα νομοθεσία δεν καλύπτει τις ανάγκες νομιμότητας της επιστημονικής έρευνας, χρειάζονται νέες νομοθεσίες που να λειτουργούν ρυθμιστικά στη νέα κατάσταση που δημιούργησε ομολογουμένως η επιστημονική επανάσταση.\n· Υπάρχει κίνδυνος να εφαρμοστούν πρακτικές ευγονισμού, με απροσδιόριστα αποτελέσματα για το μέλλον της ανθρωπότητας.\n· Υπάρχει φόβος και καχυποψία για τα επιτεύγματα της βιοϊατρικής, φαινόμενα που ενδεχομένως θα υπερβεί ο άνθρωπος έχοντας ως σύμμαχο τη γνώση και τη νομική προστασία.\n· Υπάρχουν επιστήμονες που προβαίνουν σε πειραματικές στοχεύσεις αμφιλεγόμενης σκοπιμότητας.\n· Υπάρχουν επιστήμονες που πέφτουν στην πλάνη της δυνατότητας και της αναγκαιότητας.\n· Μ’ αυτήν προστατεύεται η ανθρωπότητα από τη μνησικακία ορισμένων επιστημόνων, που θεωρούν την επιστήμη ως μέσο προβολής της αρρωστημένης τους προσωπικότητας. Η βιοηθική υπάρχει για να προστατεύσει την επιστήμη από λανθασμένες στοχεύσεις και όχι για να περιορίσει το εύρος της δράσης της, ούτε τη στοχοθεσία της, ούτε την ελευθερία του επιστήμονα. Πρόκειται για μια ηθική δραστηριότητα που σχετίζεται με την δράση επιστημόνων και καθορίζει τα πλαίσια της νομιμότητας μέσα στα οποία μπορούν να κινηθούν οι πρώτοι και μάλιστα τα πλαίσια αυτά είναι αποτελέσματα αυτοθέσμισης από επιτροπές επιστημόνων. Ισχύει με τη βιοηθική ό,τι συμβαίνει και με τη νομοθεσία, ο νόμος δηλαδή δεν περιορίζει την ελευθέρα των ανθρώπων απλώς την προσδιορίζει και της δίνει μέσω των διατάξεων του υπόσταση, σάρκα και οστά.\nΕίναι επόμενο ότι η βιοηθική δεν περιορίζει την επιστημονική ελευθερία ούτε αναστέλλει την επιστημονικής δράση, αντίθετα είναι μια αναγκαιότητα των ίδιων των επιστημόνων, προκειμένου το έργο τους να αποκτήσει ένα ανθρωποκεντρικό χαρακτήρα. Διαφορετικά, χωρίς τη βιοηθική οι βιοϊατρικές επιστήμες και οι επιστήμονες θα συγχέουν την ελευθερία με την ασυδοσία.


Κικίλιας: Μέχρι τον Ιούνιο το μεγαλύτερο μέρος των εμβολιασμών – Δεν αλλάζει ο σχεδιασμός - Newsbomb\nΥΓΕΙΑ 16/12/2020 18:43\nΚικίλιας: Μέχρι τον Ιούνιο το μεγαλύτερο μέρος των εμβολιασμών – Δεν αλλάζει ο σχεδιασμός\nΕμβόλιο κορονοϊού: Ο υπουργός Υγείας, Βασίλης Κικίλιας, υποστήριξε πως μέχρι τον Ιούνιο του 2021 θα έχει ολοκληρωθεί η διαδικασία εμβολιασμού για το μεγαλύτερο ποσοστό των πολιτών της Ελλάδας. Ξεκινά η καταγραφή των υγειονομικών που θα λάβουν πρώτοι το εμβόλιο.\nΜεγάλο μέρος της ομιλίας του υπουργού Υγείας, κατά τη διάρκεια της ενημέρωσης για την πορεία του κορονοϊού στη χώρα, αφιερώθηκε στη διαδικασία του εμβολιασμού. Όπως εξήγησε ο κ. Κικίλιας δεν θα αλλάξει ο σχεδιασμός που υπάρχει από πλευράς της ελληνικής κυβέρνησης, παρά τη διαφοροποίηση στον αριθμό των δόσεων που θα λάβει η χώρα που θα είναι εν τέλει μικρότερος σε πρώτη φάση.\nΟ υπουργός Υγείας υπογράμμισε πως σταδιακά θα λάβουν έγκριση από τον Ευρωπαϊκό Οργανισμό Φαρμάκων (ΕΜΑ) και άλλα εμβόλια, κάτι που θα αυξήσει τον αριθμό των δόσεων που θα λαμβάνουν τα κράτη – μέλη. Σύμφωνα με όσα ανέφερε ο κ. Κικίλιας, όλα τα μέλη της ΕΕ θα πάρουν την ίδια ημερομηνία το ποσοστό των δόσεων που προβλέπεται, ενώ επανέλαβε πως θα δοθεί προτεραιότητα σε συγκεκριμένες ομάδες με τους εργαζόμενους στον τομέα της υγείας να είναι αυτοί που θα κάνουν πρώτοι το εμβόλιο.\nΜάλιστα, υπογράμμισε πως από την Πέμπτη 17 Δεκεμβρίου θα υπάρξει ευρεία σύσκεψη παρουσία του ίδιου και άλλων αρμόδιων φορέων, έτσι ώστε να γίνει η καταγραφή των υγειονομικών για να μπουν στη σειρά έτσι ώστε να εμβολιαστούν αμέσως μόλις φτάσουν στη χώρα οι πρώτες δόσεις.\n«Να υπερασπιστούμε τον κόπο τόσων μηνών»\nΟ υπουργός Υγείας ξεκίνησε την ομιλία του κάνοντας αναφορά στις περιοχές που αντιμετωπίζουν το μεγαλύτερο πρόβλημα από πλευράς κρουσμάτων. «Η επιτροπή των εμπειρογνωμόνων συνεδριάζει για την κατάσταση που κρίνεται σοβαρή κυρίως στην Κοζάνη αλλά και στη Δυτική Αττική», είπε αρχικά ο κ. Κικίλιας και πρόσθεσε πως υπάρχει μεγάλη πίεση σε όλη την Ευρώπη κι αυτό αποδεικνύεται από τα έκτακτα, επιπλέον μέτρα που λήφθηκαν για την αναχαίτιση του ιού.\nΣτη συνέχεια, ο κ. Κικίλιας έκανε κάλεσμα στους πολίτες να είναι ιδιαίτερα προσεκτικοί τις ημέρες των γιορτών. «Πρέπει να υπερασπιστούμε τον κόπο και την προσπάθεια που κάνανε οι συμπολίτες μας. Αν κι εφόσον επιδεινωθούν τα δεδομένα, θα αξιολογηθούν ξανά όλα τα μέτρα», σχολίασε. «Θα ήθελα να παρακαλέσω όσους δεν συμμορφώνονται, ειδικά στις επιβαρυμένες περιοχές, να σκεφτούν τι μπορεί να επιφέρει αυτό στην κατάσταση στη χώρα αλλά και τι μέτρα θα προστεθούν στις ανάλογες περιοχές», επεσήμανε και τόνισε πως «δώστε προσοχή τις ημέρες των γιορτών. Χρειάζεται τήρηση των κανόνων. Ειλικρινά δεν αξίζει τον κόπο για μια – δυο ημέρες δήθεν γιορτών, να κινδυνεύσουν ζωές ανθρώπων. Είτε οι δικές μας, είτε των οικογενειών μας».\nΣτη συνέχεια, ο υπουργός Υγείας αναφέρθηκε στο θέμα των εμβολίων σχολιάζοντας πως η κοινή ευρωπαϊκή προμήθεια των εμβολίων και η ελπίδα που φέρνουν οι εμβολιασμοί είναι στον αντίποδα των δυσκολιών που έχουμε ζήσει όλοι, όλο το διάστημα της πανδημίας.\n«Κι άλλα εμβόλια προς έγκριση στην Ευρώπη»\n«Έγινε μεγάλη κουβέντα για το αν θα έχουμε εμβόλια, πότε θα τα έχει η Ευρώπη, πότε θα φτάσουν στην Ελλάδα. Είδατε τις ανακοινώσεις της Ευρωπαϊκής Επιτροπής και του ΕΜΑ. Το εμβόλιο της Pfizer είναι στη διαδικασία να αδειοδοτηθεί τις επόμενες ημέρες και θα διοχετευτεί σε όλα τα κράτη – μέλη για να αρχίσει αυτή η τεράστια υγειονομική επιχείρηση του εμβολιασμού», ανέφερε.\n«Ο κωδικός «Ελευθερία» τα λέει όλα. Για την ψυχολογία μας, για τον τρόπο που αισθανόμαστε και για την ανάγκη να πάρουμε τις ζωές μας πίσω. Για την προσπάθεια να επανέλθουμε στην κανονικότητα. Αυτό πρέπει να γίνει με διαφάνεια, με έγκυρη και έγκαιρη ενημέρωση για να τα καταφέρουμε», συμπλήρωσε.\nΟ κ. Κικίλιας τόνισε πως «δεν πρόκειται μόνο για ένα εμβόλιο, αλλά για πολλά. Αρκετά από αυτά είναι σε προσυμφωνίες αγοράς με την Ευρωπαϊκή Επιτροπή, άρα και κοινής προμήθειας προς τα κράτη – μέλη. Λίαν συντόμως την οδό του ΕΜΑ για την έγκριση θα πάρουν κι άλλα δυο εμβόλια, άρα είναι πιθανό τις επόμενες εβδομάδες να έχουμε εγκρίσεις. Ο δόσεις θα έρχονται η μια πίσω από την άλλη, σύμφωνα με τα συμβόλαια προαγοράς. Θα τηρήσουμε τον σχεδιασμό που έχουμε κάνει ως χώρα και θα εμβολιάσουμε πρώτα όλους τους υγειονομικούς μας. Θα τιμηθούν οι αγωνιστές της πρώτης γραμμής στα νοσοκομεία μας».\n«Καταγράφονται οι υγειονομικοί για τον εμβολιασμό»\nΣύμφωνα με όσα ανέφερε ο υπουργός Υγείας, μετά τους υγειονομικούς θα ακολουθήσουν οι ευπαθείς ομάδες και στη συνέχεια ο γενικός πληθυσμός έτσι ώστε να εμβολιαστούν όσο πιο πολλοί γίνεται. Μάλιστα, συνέστησε ψυχραιμία, να μην αναπαράγονται fake news και να υπάρχει σωστή ενημέρωση κι όχι βιασύνη.\nΣε αυτό το σημείο αποκάλυψε πως «το πρωί της Πέμπτης το υπουργείο Υγείας παρουσία μου θα επικοινωνήσει από τις 9:00 ως τις 16:00 διαδοχικά με τους διοικητές, τους διευθυντές και τους γιατρούς από τις εφτά Υγειονομικές Περιφέρεις, τα νοσοκομεία και τα κέντρα υγείας της χώρας. Ξεκινάει η καταγραφή των υγειονομικών που θέλουν να εμβολιαστούν και θα μπουν στις λίστες». Όπως εξήγησε, οι λίστες αυτές αφορούν άπαντες που εργάζονται στον τομέα της υγείας (γιατρούς, νοσηλευτές, καθαρίστριες, τραπεζοκόμους, φύλαξη, διοικητικό προσωπικό).\n«Είναι υπέρτατο αγαθό το εμβόλιο στη μάχη μηνών που έχουμε δώσει. Ζητάω από τους υγειονομικούς να επιδείξουν υψηλό φρόνημα και να αποτελέσουν παράδειγμα για την κοινωνία. Μετά θα ακολουθήσουμε όλοι εμείς. Με ψυχραιμία, πλάνο και σωστή ενημέρωση, με στήριξη ο ένας προς τον άλλον, να βγούμε σιγά-σιγά από αυτή την παγκόσμια κρίση δημόσιας υγείας, από τη μάχη με τον αόρατο εχθρό. Έχει έρθει η ώρα της αρχής του τέλους. Να πάρουμε πίσω τις ζωές μας, λίγο ακόμα για να τα καταφέρουμε. Τηρώντας κανόνες, φορώντας μάσκες, προσπαθώντας και προσέχοντας για να φτάσουμε σε αυτό το σημείο».\nΣε ερώτηση που δέχθηκε για τη διαδικασία των εμβολιασμών και πόσος χρόνος θα μεσολαβεί από το κλείσιμο του ραντεβού μέχρι τον εμβολιασμό, ο υπουργός εξήγησε πως αυτό είναι αρμοδιότητα του υπουργείου Ψηφιακής Πολιτικής ενώ σε αυτό το σημείο ανέφερε πως με βάση τον σχεδιασμό που υπάρχει, το μεγαλύτερο ποσοστό των πολιτών θα έχει εμβολιαστεί ως το τέλος του Ιουνίου του 2021.\n«Είναι αρμοδιότητα του υπουργείου Ψηφιακής Πολιτικής, νομίζω ότι η διάρκεια του κλεισίματος του ραντεβού δεν θα ξεπερνά τις επτά ημέρες πριν τον εμβολιασμό. Αυτό θα το ανακοινώσει το αρμόδιο υπουργείο, όπως επίσης και όλους τους τρόπους με τους οποίους μέσα από τις νέες τεχνολογίες θα φτάσει το κράτος στον πολίτη και θα μάθει την ημέρα, την ώρα και το εμβολιαστικό κέντρο που θα κάνει τις δόσεις. Είναι προφανές πως θα εγκρίνονται το ένα πίσω από το άλλο τα εμβόλια που έχει προαγοράσει η Ευρώπη και καθώς θα εγκρίνονται θα ανοίγει η «βεντάλια» των ποσοτήτων που θα λαμβάνει η ΕΕ άρα και η Ελλάδα. Θα αυξάνεται δηλαδή ο αριθμός τον Φεβρουάριο, τον Μάρτιο και ούτω καθ’ εξής. Μέχρι τον Ιούνιο του 2021 θα έχει εμβολιαστεί το μεγαλύτερο ποσοστό των συμπολιτών μας. Με βάση τα δεδομένα που έχουμε και τις συνεννοήσεις που κάνουν οι εταιρίες με τους επιστήμονες, τον ΕΜΑ και τα κράτη – μέλη, είμαστε αισιόδοξοι πως η διαδικασία προχωράει ομαλά. Είμαστε χαρούμενοι όλοι οι υπουργοί Υγείας που αυτή η διαδικασία προμήθειας εμβολίων γίνεται από κοινού για όλη την ευρωπαϊκή οικογένεια, και τα εμβόλια είναι δωρεάν και παρέχονται στο σύνολο των συμπολιτών μας», είπε χαρακτηριστικά ο κ. Κικίλιας.\n«Δεν έχει αλλάξει ο σχεδιασμός για τα εμβόλια»\nΑναφορικά με το αν έχει αλλάξει ο σχεδιασμός, μετά την ανακοίνωση πως σε πρώτη φάση θα έρθουν λιγότερες δόσεις στην Ελλάδα, απάντησε πως κάτι τέτοιο δεν θα συμβεί. «Ο σχεδιασμός μας δεν έχει αλλάξει. Εμείς αποφασίσαμε πως πρώτα από όλα θα εμβολιάσουμε τους υγειονομικούς μας. Τα νούμερα και τα στοιχεία είναι κατανοητά και εύλογα, έχουν να κάνουν με την προσδοκία του πόσες ποσότητες μπρούν να παραχθούν, ποια εμβόλια εγκρίνονται και πόσα θα φτάσουν στα κράτη – μέλη. Υπάρχει η διαδικασία όπου θα αιτηθούν κι άλλα εμβόλια την έγκριση, υπάρχει επαναληπτότητα για τις δόσεις ανά εταιρεία. Με ψυχραιμία και οργάνωση θα πάμε βήμα – βήμα, με βάση την προτεραιοποίηση που υπάρχει. Καταλαβαίνετε, και είναι αυταπόδεικτο, πως όσο ανοίγει η βεντάλια τόσο θα έχουμε τη δυνατότητα να εμβολιάζουμε κάθε εβδομάδα και κάθε μήνα που περνάει, όλο και μεγαλύτερο μέρος των συμπολιτών μας. Από τη στιγμή που η κυβέρνηση μαζί με τα άλλα κόμματα αποφασίσαμε πως θα είναι μια μεγάλη υγειονομική επιχείρηση που δεν έχει ξαναγνωρίσει η χώρα, με δυσκολίες, αλλά με διαφάνεια, επιστημοσύνη και με πρόγραμμα, να βοηθάμε τους συμπολίτες μας, να διορθώνουμε τα όποια λάθη – που είναι μια πραγματικότητα πάντα θα υπάρχει – αμέσως θα ενημερώνει η πολιτεία. Βήμα – βήμα θα προχωρήσει η δύσκολη διαδικασία. Είναι δύσκολο, αλλά δουλεύουμε όλοι μαζί. Χαίρομαι που υπάρχει σύμπνοια, πατριωτισμός, ομόθυμη στήριξη από όλους τους κοινωνικούς εταίρους και τα κόμματα του δημοκρατικού τόξου», εξήγησε ο υπουργός.\nΤέλος, σχετικά με το ποιοι θα αναλάβουν τον εμβολιασμό των πολιτών και αν υπάρχει σχετική μέριμνα για πιθανή επιστράτευση ιδιωτών σε αυτή την προσπάθεια, τόνισε ότι: «Επαγγελματίες υγείας, υπό την επίβλεψη γιατρών θα κάνουν τα εμβόλια. Εξήγησα πως υπάρχει σχέδιο οργανωμένο, παρουσιάστηκε στο πρώτο βήμα του. προστίθενται θέματα για την ασφάλεια του εμβολίου, για την αποθήκευσή τους, για πιθανές κυβερνοεπιθέσεις και πως θα προστατευτούμε, για τον τρόπο που θα δουλεύουν όλες οι δομές. Κερδήθηκε αυτό μέχρι σήμερα, η εντιμότητα και η ειλικρίνεια κι ο τρόπος με τον οποίο βγήκαν μπροστά οι μαχητές της υγείας και οι επιστήμονές μας. Το υπουργείο Υγείας βοήθησε, στήριξε και οργάνωσε το σύστημα υγείας. Αυξήθηκαν οι ΜΕΘ μας, η κυβέρνηση ενημερώνει καθημερινά τον ελληνικό λαό. Υπάρχει μια οργανωμένη, δομημένη πολιτεία με αντανακλαστικά, με συναίσθηση της ευθύνης και με προτεραιότητα τη δημόσια υγεία και τις ανθρώπινες ζωές».


Εναλλακτικοί πάροχοι: Η επόμενη μέρα μετά από τις δημοπρασίες ΝΟΜΕ | EnergyWorld\nΤελευταία Ανανέωση 13/12/2019\nH κατάργηση των δημοπρασιών ΝΟΜΕ δεν δείχνει να έχει επιφέρει κάποιο πλήγμα στις επιχειρήσεις του κλάδου. Όπως αναφέρει παράγοντας της αγοράς μιλώντας στο insider.gr, «η τελευταία δημοπρασία έκλεισε στα 58 ευρώ. Η χονδρική τιμή που αγοράζουμε αυτή τη στιγμή δεν διαφοροποιείται αισθητά από αυτήν. Φυσικά όταν ξεκίνησαν οι δημοπρασίες τα περιθώρια ήταν πολύ διαφορετικά καθώς οι τιμές ήταν πολύ χαμηλές. Όμως και τώρα, παρ’ ότι έχει ανέβει η οριακή τιμή συστήματος, το κόστος παραμένει διαχειρίσιμο (μέχρι να πάμε στο target model).\nαγορά ενέργειαςδημοπρασίες ηλεκτρισμού ΝΟΜΕηλεκτρισμός


Β. Κεγκέρογλου: Τάσσεται υπέρ της μετατροπής\nτου επιδόματος ανεργίας σε εργασίας *\n«Υπέρ της μετατροπής του επιδόματος ανεργίας σε επίδομα εργασίας τάχθηκε από το βήμα της Βουλής ο υφυπουργός Απασχόλησης, Βασίλης Κεγκέρογλου, μιλώντας σήμερα. Αναφερόμενος σε σχετικό πρόγραμμα του ΟΑΕΔ, εγκάλεσε τους άνεργους για έλλειψη ενδιαφέροντος, αναφέροντας ότι μόνο 1.000 ενδιαφερόμενοι υπέβαλλαν αίτηση συμμετοχής επί συνόλου 10.000 που αφορούσε.\nΔηλαδή κατηγόρησε τους άνεργους που δεν καταβάλλουν στον εργοδότη το επίδομα ανεργίας των 360 ευρώ ως τμήμα του μισθού με πρόσχημα την εξεύρεση εργασίας. Επί της ουσίας, ο υφυπουργός εγκαλεί τους άνεργους γιατί αντιστέκονται στο να αποτελούν τζάμπα εργατικό δυναμικό υπέρ των εργοδοτών. Άφησε ανοιχτή πάντως την επέκταση του μέτρου, λέγοντας χαρακτηριστικά ότι πρέπει να «πείσουμε να περάσουν οι πολίτες από τις ενεργητικές πολιτικές απασχόλησης στην εργασία».\nΚατά τα λοιπά, ο υφυπουργός περιορίστηκε να εξαγγείλει μέτρα και πολιτικές μόνο για την αντιμετώπιση της ακραίας φτώχειας και των ευπαθών ομάδων του πληθυσμού, έτσι ώστε να διασφαλιστεί η κοινωνική συνοχή, δηλαδή η ενσωμάτωση των λαϊκών αντιδράσεων, στα πλαίσια της σταθερούς πορείας της χώρας εντός της ΕΕ και της Ευρωζώνης, όπως χαρακτηριστικά σημείωσε».\nΝα καταστρέφεις τη ζωή χιλιάδων εργαζομένων και λαϊκών οικογενειών στερώντας τους με στρατηγική τα μέσα διαβίωσής τους και να ζητάς από πάνω και τα ρέστα γίνεται;\nΕιλικρινά, μέχρι που μπορεί να φτάσει το\nθράσος και ο κυνισμός αυτών των ανθρώπων.\nIκανοποιώντας τις απαιτήσεις του μεγάλου κεφαλαίου, κοντά στ' άλλα, έχουν μετατρέψει την Ελλάδα, σ' ένα γκέτο δύο εκατομμυρίων και ανέργων, και έχουν το σθένος να εγκαλούν τους ανέργους, δηλαδή, τα θύματά του ληστρικού οικονομικού συστήματος που υπηρετούν.\nΑπύθμενο θράσος ή βλακεία; Στο ερώτημα μπορεί να απαντήσει κάποιος, και τα δυο!\nΕίτε το θέλεις είτε όχι, αυθόρμητα σούρχονται στο νου τα λόγια του Αϊνστάιν\n«Δυο πράγματα είναι άπειρα, το σύμπαν και η ανθρώπινη βλακεία, αλλά δεν είμαι σίγουρος για το πρώτο»


Βρείτε καλύτερες τιμές στο Europcar Ενοικίαση αυτοκινήτου Tartu Αεροδρόμιο TAY | 100% αυτοκίνητα! Κοιτάξτε & Κλείστε εδώ!\nΕνοικίαση EUROPCAR Tartu Αεροδρόμιο\nEUROPCAR στην Tartu Αεροδρόμιο\nΗ Europcar είναι η εταιρεία ενοικίασης αυτοκινήτων με την υψηλότερη βαθμολογία πελατών στο Tartu Αεροδρόμιο με μέσο όρο βαθμολογίας 7.4/10, με βάση 25+ κριτικές πελατών. Το φθηνότερο όχημα από την Europcar είναι το Ford Fiesta κατηγορίας ενοικιαζόμενων αυτοκινήτων Οικονομικό για 36,71 € την ημέρα.\nΌσο για το πιο δημοφιλές στην ομάδα ενοικιαζόμενων αυτοκινήτων στη Εσθονία, το οποίο είναι το Compact, το φθηνότερο αυτοκίνητο από την Europcar στο Tartu Αεροδρόμιο είναι της Ford Focus, με χρέωση 38,31 € ανά ημέρα.\nΤο φθηνότερο ενοικιαζόμενο αυτοκίνητο στο Tartu Αεροδρόμιο είναι το Ford Fiesta από την Europcar. Η τιμή του είναι μόνο 36,71 € ανά ημέρα. Η Europcar αξιολογήθηκε από 25+ πελάτες με μέσο όρο βαθμολογίας 7.4/10.\nΠληροφορίες για EUROPCAR στo Tartu Αεροδρόμιο\nEUROPCAR ενοικιαζόμενα αυτοκίνητα κοντά στην Tartu Αεροδρόμιο\nEUROPCAR στο Tartu 8.48 Χλμ / 5.27 Μ\nΣυγκρίνετε τιμές ενοικίασης αυτοκινήτου από όλους τους παροχείς στο Tartu Αεροδρόμιο. Λάβετε φθηνές τιμές για EUROPCAR ενοικιάσεις αυτοκινήτων


Στην έξοδο Λεκαβίτσιους και Λοτζέσκι - Ιδανικός ο Σλούκας,... - Sportdog.gr - Αθλητικά Νέα | Ειδήσεις | Sport\nΑνάμεικτα συναισθήματα υπάρχουν στις τάξεις του Παναθηναϊκού, μετά τον αποκλεισμό από τη Ρεάλ. Από τη μία, υπάρχει αναγνώριση ότι επικράτησε η ποιοτικότερη ομάδα, η πρωταθλήτρια Ευρώπης. Αυτή, που έχει πολύ μεγαλύτερο μπάτζετ από τους "πράσινους".\nΑπό την άλλη, το πρώτο παιχνίδι έδωσε ελπίδες για πρόκριση. Ο Παναθηναϊκός προηγήθηκε με 72-66 και είχε το μπρέικ στα χέρια του. Διαιτησία, όμως, και λάθη του Καλάθη δεν το επέτρεψαν. "Αν είχαμε πάρει το πρώτο παιχνίδι, όλα θα ήταν διαφορετικά", λένε και ξαναλένε οι Παναθηναϊκοί. Και γι' αυτό χτυπάνε το κεφάλι τους στον τοίχο.\nΌ,τι έγινε, όμως, έγινε. Πιτίνο και παίκτες έκαναν το καθήκον τους, προσπάθησαν για μία ακόμη υπέρβαση, αλλά δεν τα κατάφεραν. Προσπάθησαν πολύ και ο κόσμος το αναγνώρισε. Γι' αυτό υπήρχε και το παρατεταμένο χειροκρότημα στο τέλος του παιχνιδιού.\nΗ ουσία στο τέλος της ημέρας είναι ότι ο Παναθηναϊκός έχει να πάει από το 2012 σε φάιναλ-φορ. Είναι μεγάλο πλέον το διάστημα. Και ο Δημήτρης Γιαννακόπουλος πρέπει να βρει τον τρόπο για να το καταφέρει.\nΈχει δουλέψει πολύ καλά το πράγμα με τους Ελληνες παίκτες. Αυτό που χρειάζεται του χρόνου είναι πολύ καλύτεροι ξένοι. Καλύτεροι ξένοι από τον Λοτζέσκι και τον Λεκαβίτσιους, οι οποίοι δύσκολα θα συνεχίσουν τη νέα σεζόν, πολύ καλύτεροι ξένοι από τον Λάσμε και τον Πέιν, που ήρθαν και απογοήτευσαν.\nΟι πολύ καλύτεροι ξένοι απαιτούν και περισσότερα χρήματα και κάτι τέτοιο στη σημερινή Ελλάδα δεν είναι εύκολο. Ο Γιαννακόπουλος κάνει κάθε δυνατή προσπάθεια για την αγαπημένη του ομάδα και αυτό θα προσπαθήσει και του χρόνου.\nΜία μεταγραφή σαν τον Σλούκα θα ήταν ιδανική για τους "πράσινους". Πρόκειται για έναν παίκτη που με το καλημέρα βάζει τον Παναθηναϊκό σε θέση αξιόλογου κυνηγού μίας θέσης στο φάιναλ-φορ. Με ένα δίδυμο Σλούκα στην περιφέρεια και Ντέιβις (της Ζαλγκίρις) στη θέση του βασικού σέντερ, όλα τα άλλα θα είναι πολύ εύκολα για τον προπονητή του Παναθηναϊκού.\nΠοιος θα είναι προπονητής του χρόνου στο Τριφύλλι; Ο Πιτίνο έκανε σπουδαία δουλειά, αλλά το σπίτι του είναι οι ΗΠΑ. Εκεί θέλει να επιστρέψει. Αν δεν μείνει τελικά, ο Γιαννακόπουλος δεν αποκλείεται να πάει σε κάποιο άλλο μεγάλο όνομα των ΗΠΑ. Σε κάποιον προπονητή του ΝΒΑ, που δεν θα είναι ενεργός. Αφού του βγήκε με τον Πιτίνο, γιατί να μην το ξανακάνει;\nΟ ιδανικός και εκεί που θα πέσει το ΟΑΚΑ είναι ο Σαρούνας Γιασικεβίτσιους. Είναι ο άνθρωπος που όλοι οι Παναθηναϊκοί είναι σίγουροι ότι θα επαναφέρει την ομάδα στις δόξες τους.\nΤον επόμενο μήνα θα ξεκαθαρίσουν πολλά για τον πάγκο του Παναθηναϊκού. Το βασικότερο, όμως, ίσως είναι καλύτεροι ξένοι από τους φετινούς.\nΔΙΑΒΑΣΤΕ ΑΚΟΜΗ: Αυτός ο παικταράς λείπει φέτος από τον ΠΑΟ - Τρομερός σουτέρ, λέτε να σκάσει τέτοια... βόμβα;


Μήνυμα Κυριάκου στην ιεραρχία μέσω Ιερώνυμου • Η Άποψη\nΞεκαθάρισε ότι το Μαξίμου δεν δέχεται άλλον συνομιλητή πλην του Αρχιεπισκόπου, ενώ ζήτησε να τηρηθούν αυστηρά τα υγειονομικά πρωτόκολλα\nΑπό Μ.Κ.\t 15:42 - 17/11/2020\nΕξόχως σημαντική κρίνεται από το Μαξίμου η συνάντηση που είχε ο πρωθυπουργός το περασμένο Σάββατο με τον Αρχιεπίσκοπο Ιερώνυμο. Κι αυτό διότι ο στόχος του κ. Μητσοτάκη ήταν διττός. Αφενός μεν να στείλει ένα ηχηρό μήνυμα στην ιεραρχία ότι δεν πρόκειται η πολιτεία να κάνει τα στραβά μάτια, αφετέρου δε ότι δεν πρόκειται να δεχτεί άλλο συνομιλητή από την εκκλησία πέραν του Αρχιεπισκόπου.\nΕίχε προηγηθεί αίτημα αντιπροσωπείας της εκκλησίας, η οποία θα παρέδιδε ψήφισμα της Διαρκούς Ιεράς Συνόδου (ΔΙΣ) για ανοιχτές εκκλησίες κατά το δωδεκαήμερο των εορτών των Χριστουγέννων και της Πρωτοχρονιάς. Την αντιπροσωπεία αποτελούσαν οι Μητροπολίτες Βεροίας, Διδυμοτείχου, Νέας Ιωνίας-Νέας Φιλαδέλφειας και Νέου Ηρακλείου. Το Μαξίμου αρνήθηκε αυτή τη συνάντηση, τουναντίον ζητήθηκε από τον Αρχιεπίσκοπο να αφήσει το μοναστήρι της Ευβοίας, όπου βρισκόταν για να περάσει τις ημέρες της καραντίνας και να επισκεφθεί το πρωθυπουργικό γραφείο.\nΚατά την συνάντηση των δύο, ο πρωθυπουργός τόνισε πως σε καμία περίπτωση δεν θα δεχθεί παραβάσεις, καθώς ο κ. Μητσοτάκης τόνισε πως περιμένει την αρωγή των ιεραρχών και όχι τρικλοποδιές, προκειμένου να αντιμετωπιστεί το δεύτερο και πιο σφοδρό κύμα της πανδημίας. Και βέβαια ο πρωθυπουργός ξεκαθάρισε στον Αρχιεπίσκοπο ότι σε καμία περίπτωση η κυβέρνηση δεν θέτει σε διωγμό την Εκκλησία, όπως ισχυρίζονται οι πιο ριζοσπαστικοί εκ των ιεραρχών.\nΟ πρωθυπουργός επανέλαβε στον κ. Ιερώνυμο, ότι η Πολιτεία δεν υπάρχει περίπτωση να αλλάξει συνομιλητή, οπότε έκλεισε το δρόμο σε κάθε αντιπροσωπεία από την ΔΙΣ. Έτσι εστάλη και μήνυμα στους ριζοσπάστες της ιεραρχίας, οι οποίοι δεν είναι και πολύ υπάκουοι στον Μακαριότατο. Κάτι που παραδέχθηκε και ο κ. Ιερώνυμος στον πρωθυπουργό.\nΣτο μαγευτικό μοναστήρι των Αγίων Θεοδώρων στην Ζάλτσα της Βοιωτίας περνάει την καραντίνα ο Αρχιεπίσκοπος Ιερώνυμος\nΒέβαια στην ηγεσία της εκκλησίας, την απασχολεί κατά πρώτον τα αλλεπάλληλα κρούσματα κορωνοϊοου που έχουν πλήξει τους μητροπολίτες, αλλά και συνεργάτες του. Ήδη ο μητροπολίτης Λαγκαδά εκοιμήθη, ενώ νοσούν και άλλοι έξι τουλάχιστον, ενώ υπάρχουν και πληθώρα ιερέων που νοσούν. Γι’ αυτό και ο κ. Ιερώνυμος ακολουθεί κατά γράμμα τις εντολές των ειδικών, τηρώντας όλα τα υγειονομικά πρωτόκολλα στο αγαπημένο του ησυχαστήριο στην Ιερά Μονή Αγίων Θεοδώρων στην Ζάλτσα της Βοιωτίας, όπου θα παραμείνει μέχρι το τέλος της καραντίνας.


Μια ιδέα: Βοηθήστε μας να σας βοηθήσουμε - του Κώστα Εφήμερου\nΠερισσότεροι από 70.000 άνθρωποι επέλεξαν χθες την ζωντανή κάλυψη του ThePressProject των γαλλικών προεδρικών εκλογών. Για την παρουσίαση τους είχαμε δημιουργήσει ένα αφιέρωμα που περιλάμβανε επεξηγηματικά κείμενα σχετικά με το πολιτικό σύστημα και τους υποψήφιους, αναλύσεις, συνεντεύξεις αλλά και το Vox Pops, δηλαδή σκέψεις των ψηφοφόρων που ζουν στη Γαλλία και η εκλογική μάχη είχε ουσιαστικότερο νόημα για αυτούς. Αφιερώματα είχαν κάνει φυσικά και άλλα ΜΜΕ. Απλά είχαν κάνει το ίδιο αφιέρωμα... του ΑΠΕ.\nΤο Αθηναϊκό Πρακτορείο Ειδήσεων έκανε καλή δουλειά χρησιμοποιώντας τους ανταποκριτές του και παρουσίασε μια σειρά άρθρων και ανταποκρίσεων τα οποία διέθεσε στους πελάτες του. Έτσι σχεδόν το 100% του ελληνικού διαδικτύου (και μερικές εφημερίδες) παρουσίασαν «αφιερώματα» με τον ευκολότερο τρόπο. Στο TPP, η Τζένη Τσιροπούλου -που ανέλαβε να φέρει σε πέρας το δικό μας αφιέρωμα- είχε ήδη αποκτήσει μια σχετική εμπειρία από το δημοψήφισμα της Ιταλίας. Τότε όμως υπήρχε η δυνατότητα να τη στείλουμε στη Ρώμη. Αυτή τη φορά δεν τα καταφέραμε.\nΗ κάλυψη του TPP περιλάμβανε το παραπάνω αφιέρωμα, την ζωντανή λεπτό-προς-λεπτό κάλυψη την Κυριακή και τη ζωντανή ροή αποτελεσμάτων μέσω του συστήματος εκλογικής μετάδοσης της BitsnBytes. Η παρουσίαση μας σχολιάστηκε πολύ θετικά από τους διεθνείς μας συνεργάτες και είναι πιθανόν το έργο μας να παρουσιαστεί και σε άλλες ιστοσελίδες στον Β' γύρο, όπως το OpenDemocracy και το Mediapart.\n70.000 άνθρωποι δεν είναι λίγοι. Αν οι μισοί έβαζαν από ένα μόλις ευρώ το μήνα θα μπορούσαμε να καλύψουμε τα έξοδα του TPP. Για την ακρίβεια αν το 7% όσων επέλεξαν το TPP έκανε μια πάγια εντολή των 5€ / μήνα θα μπορούσαμε να αυξήσουμε τη δημοσιογραφική μας παραγωγή κατά 20%.\nΣε δύο εβδομάδες στη Γαλλία θα διεξαχθεί ο Β' γύρος των γαλλικών εκλογών. Εκεί οι Γάλλοι έχουν να επιλέξουν μεταξύ ενός νέου τραπεζίτη με ένα νεοφιλελεύθερο πρόγραμμα και μιας ξενοφοβικής ακροδεξιάς υποψηφίου ευνοημένης από την κρίση και την οικογενειοκρατία.\nΣτο TPP θα θέλαμε να χρησιμοποιήσουμε αυτή την αφορμή για να συζητήσουμε το μέλλον της Ευρώπης, διευρύνοντας το αφιέρωμά μας και κάνοντας ρεπορτάζ πεδίου. Θέλουμε δηλαδή να κάνουμε κάτι που κοστίζει. Με ένα συντηρητικό υπολογισμό, περίπου 2.000€. Αν και εσείς θεωρείτε ότι αξίζει τον κόπο να το επιχειρήσουμε ενισχύστε μας μέχρι την επόμενη Δευτέρα, γράφοντας στα σχόλια της δωρεάς "Γαλλία".\nΡαντεβού την ερχόμενη Δευτέρα. Τότε θα σας πω αν τελικά γίνεται να το κάνουμε.


Strength & Conditioning - Dietsync\nΟ ΠΡΟΓΡΑΜΜΑΤΙΣΜΟΣ ΜΑΣ\nΕκπαιδευτικό πρόγραμμα αθλητή\nΈνα απαιτητικό προπονητικό πρόγραμμα, το οποίο συνδυάζει όλες τις πτυχές ενός αθλητή, σχεδιασμένο για έμπειρους αθλητές. Βελτιώστε τη φυσική σας κατάσταση πιο συναρπαστικά από ποτέ με προπονήσεις μόνο των 90 λεπτών.\nΜόλις αγοράσετε το πρόγραμμα Strength & Conditioning, έχετε πρόσβαση στον εβδομαδιαίο προγραμματισμό προπόνησης στον ιστότοπό μας. Το πρόγραμμα ενημερώνεται κάθε Κυριακή βράδυ, ώρα 19:00 ΕΛΛΑΔΑΣ, UTC + 2.\nΘέλετε να μάθετε περισσότερα για τον προγραμματισμό μας;\nΓια να μην έχετε άγχος, η συνδρομή σας δεν θα ανανεώνεται αυτόματα. Εάν επιθυμείτε να συνεχίσετε περαιτέρω με τα προγράμματα προπόνησης, θα πρέπει να ανανεώνετε σε μηνιαία βάση.\nΤΙ ΠΑΙΡΝΕΙΣ ΜΕ ΤΑ ΠΛΑΝΑ ΜΑΣ\nΑυτά περιλαμβάνονται στη σελίδα ιδιωτική σελίδα προπόνησης:\nΕβδομαδιαίο πρόγραμμα προπόνησης με 6 ημέρες προπόνησης την εβδομάδα που χωρίζεται σε 4 τμήματα.\nΠαρέχουμε πάντα εναλλακτικές ασκήσεις και κλιμακωτές επιλογές για να έχετε το επιθυμητό αποτέλεσμα.\n90-120 λεπτά προπονήσεις, με προαιρετικά κομμάτια. Ορισμένες ημέρες ενδέχεται να απαιτούν διπλές προπονήσεις.\nΧρονικά όρια για να σας κάνουν να πιέζετε πιο περισσότερο στις προπονήσεις σας, και πολλές συμβουλές!\nΜε την αγορά του προγράμματός μας Strength & Conditioning θα έχετε έναν μήνα πρόσβασης στην ιδιωτική σελίδα προπόνησης.\nΜην χάσετε άλλο χρόνο, προχωρήστε στην προπόνησή σας στο επόμενο επίπεδο!\nΞεκινήστε σήμερα και θα δείτε τα αποτελέσματα που πάντα θέλατε!\nΓιατί υπάρχει αυτό το πλάνο;\nΘέλαμε να προσφέρουμε ένα ολοκληρωμένο πρόγραμμα προπόνησης που καλύπτει όλους τους τομείς εκγύμνασης.\nΓια ποιον είναι το πρόγραμμα;\nΑυτό το πρόγραμμα έχει σχεδιαστεί για αθλητές ή λάτρεις της γυμναστικής, που επιθυμούν να βελτιώσουν τη φυσική τους κατάσταση και να μεταμορφώσουν το σώμα τους.\nΜπάρα με δίσκους κιλών\nΖεύγος αλτήρων / kettlebells\nRower / Assault bike / ski-erg (όποιο δήποτε εργόμετρο)\nΤι γίνεται αν δεν έχω πρόσβαση σε όλο τον εξοπλισμό;\nΠάντα παρέχουμε εναλλακτικές ασκήσεις, ωστόσο, εάν ο διαθέσιμος εξοπλισμός σας είναι πολύ περιορισμένος, σας προτείνουμε να ρίξετε μια ματιά στο Προσαρμοσμένο πρόγραμμα προπόνησης εδώ.\nΕνώ οι περισσότερες ημέρες θα περιλαμβάνουν ένα πρόγραμμα φυσικής κατάστασης, θα υπάρχει επίσης προπόνηση δύναμης (functional bodybuilding) 2-3 ημέρες / εβδομάδα. Οι προπονήσεις κάθε ημέρας περιλαμβάνουν προθέρμανση, αποθεραπεία, και σημειώσεις προπόνησης που εξηγούν με σαφήνεια τις ασκήσεις, τα σκορ στόχου, τα χρονικά όρια, τις επιλογές κλιμάκωσης και πολλά άλλα.\nΠΡΟΣΦΟΡΑ ΠΕΡΙΟΡΙΣΜΕΝΟΥ ΧΡΟΝΟΥ!\nΔΩΡΕΑΝ ΔΟΚΙΜΗ 2 ΕΒΔΟΜΑΔΩΝ\nΣας προσφέρουμε μια δωρεάν δοκιμή 2 εβδομάδων του προγράμματος Strength & Conditioning. Χωρίς δεσμεύσεις, ούτε αυτόματες ανανεώσεις. Αν σας αρέσει το πρόγραμμα και θέλετε να συνεχίσετε θα πρέπει να το ανανεώσετε μόνοι σας!\nΚΩΔΙΚΟΣ ΧΡΗΣΗΣ: TRIALWEEK


GNTM: Η Ελευθερία Καρναβά αποκαλύπτει για τον σύντροφό της! - Freegossip\nΌπως συνηθίζεται μετά το γύρισμα της αποχώρησης στο GNTM τα μοντέλα μιλούν στην κάμερα της «Φωλιάς των Κου Κου». Ανάμεσα στα κορίτσια που έκαναν δηλώσεις, ήταν και η πολυσυζητημένη Ελευθερία Καρναβά, η οποία αποκάλυψε στην Τζώρτζια Γεωργίου για τον σύντροφό της, αλλά και την παρεξήγηση που έγινε με τη Μαρία.\n«Η Μαρία με υπερασπίστηκε απλά δε φάνηκε τόσο, γιατί άρχισε αρνητικά την πρότασή της. Εγώ δεν της κρατάω κακία», είπε χαρακτηριστικά. Και κατόπιν πρόσθεσε: «Ναι, έχω αγόρι. Είναι στην ίδια ηλικία με μένα. 20 χρονών. Είμαστε μαζί έναν χρόνο εννέα μήνες και δύο ημέρες. Τις μετράω!».\nεχει φιλο το αερικο;


Γρήγορη παράδοση Μπεζ Γυναικεία Μπότες EMU Australia Nepean W11136\nΑΡΧΙΚΗ > Ζεστό Γυναικεία Παπούτσια > Μπότες > Γρήγορη παράδοση Μπεζ Γυναικεία Μπότες EMU Australia Nepean W11136\nΜοντέλο: Nepean W11136\nΤα χαριτωμένα μποτάκια της μάρκας EMU Australia. Όμορφα τοποθετημένη γάμπα του παπουτσιού στο πόδι φυσικό δέρμα - nubuck. Τα μποτάκια έχουν το τακούνι με ύψος 8 cm. Η εσωτερική φόδρα είναι ύφασμα. Στο εσωτερικό των παπουτσιών βρίσκονται οι πάτοι ύφασμα. Η ανθεκτική σόλα, το κύριο συστατικό της είναι υλικό υψηλής ποιότητας. Το ενδιαφέρον μοντέλο για τις πιο κρύες μέρες.\nΚαλές πωλήσεις Μαύρο Γυναικεία Μπότες Nessi 863/O\nιδιοκτήτης συνιστάται Καφέ Γυναικεία Μπότες Tamaris 1-25014-21\nΚλασικό Μαύρο Γυναικεία Μπότες Baldinini 749601AFABG00 R\nχρώματα της μόδας Γυναικείο BALLERI Γυναικεία Γόβα BL16124 Μαύρο UpaPG9DF\nΣυνδεδεμένοι Γυναικείο Μπότες Esthissis Benua TxZaqRJM


Τι θα έκανες σήμερα αν δε φοβόσουν ; | ΤhinkingPeople.gr\nΈχεις σκεφτεί ποτέ τι θα έκανες αν δε φοβόσουν; Αν δε σκεφτόσουν ότι οι όποιες πράξεις σου θα έχουν συνέπειες στο αύριο; Aν δεν είχες να λογοδοτήσεις πουθενά και πόσο μάλλον σε σένα. Αν δεν υπήρχαν άλλοι αλλά μόνο εσύ. Αν δε σε επηρέαζαν, πλήγωναν τα λόγια και οι πράξεις των άλλων αλλά μπορούσες να κάνεις εκείνο το μαγικό καθρεφτάκι που κάναμε μικροί και δε μας άγγιζε τίποτε αλλά γυρνούσαν όλα πίσω στον άλλον. Και τότε γελούσαμε θριαμβευτικά νομίζοντας ότι δεν έχει επίδραση η δράση των άλλων πάνω μας και ότι πάντα θα ναι έτσι. Τι θα έκανες λοιπόν σήμερα αν δε φοβόσουν;\nΘα σου πω εγώ τι θα έκανες λοιπόν..\nΠιθανώς θα έστελνες τα μηνύματα που αποφεύγεις, θα έκανες την κίνηση που περιμένεις από τον άλλον (μάταια να κάνει), θα έδειχνες όσα κρύβεις για να μη φανείς «κάπως» ή ευάλωτος. Το συναίσθημα βλέπεις έχει καταντήσει αδυναμία, ενώ η αδιαφορία επιβράβευση!\nΘα έσβηνες τα «πρέπει» από το χάρτη, τα τι θα πουν οι άλλοι, τι θα σκεφτεί ο κόσμος, τι περιμένουν από σένα, ακόμη και τις δικές σου προσδοκίες.\nΊσως να παρατούσες τη δουλειά σου ή το σύντροφο σου γιατί δε σε εκφράζει, ή δεν είναι αυτό που θες τελικά. Λύση ανάγκη, βολέματος ή συμβιβασμού. Για τον ίδιο λόγο θα μπορούσες να κάνεις ένα ξεκαθάρισμα του περιγύρου σου και να αφήσεις πίσω σου άτομα που δε σου ταιριάζουν, που δίνουν λιγότερα, δεν εκτιμούν όσα δίνεις, δε σε νοιάζονται και σ’ αγαπούν πραγματικά, δε βρίσκουν χρόνο για σένα ή σε στριμώχνουν στο πρόγραμμα τους. Είναι μονίμως τα δικά τους θέματα πιο σημαντικά και μονοπωλούν τη συζήτηση εκμηδενίζοντας καθετί δικό σου αφού το θεωρούν υποδεέστερο.\nΜήπως θα άλλαζες και όσα δε μπορούσες; Όπως την οικογένεια και τους συγγενείς που δεν τους διαλέγεις σαν τους φίλους. Ούτε όμως είσαι υποχρεωμένος και να τους ανέχεσαι εσαεί. Είτε την καταπίεση, είτε τις προσδοκίες είτε τις επικρίσεις τους. Θα απαρνιόσουν λοιπόν το αίμα και τα τυπικά και θα τους γύρισες την πλάτη, να μιλούν σ’ αυτήν καθώς φεύγεις και τους αφήνεις έξω από τη ζωή σου.\nΣίγουρα θα μιλούσες για ότι νιώθεις και σκέφτεσαι αλλά δεν το κάνεις γιατί δεν ξέρεις την απάντηση του άλλου. Και αν δεν είναι εκ του ασφαλούς, ποιος μιλά πλέον;! Να εκτεθείς δίχως αντίκρισμα;\nΚαι με τις συγνώμες και τα σ’ αγαπώ που κρατάς για σένα τι γίνεται; Δε θα ειπωθούν ποτέ;\nΠροηγούμενοΜπορεί να γέρασα αλλά για πάντα θα είμαι ο μπέμπης σας\nΕπόμενοΣκέψεις που χάθηκαν μες στην σιωπή


ΣΥΡΙΖΑ για Άδωνι Γεωργιάδη: Ακόμα ένα ακροδεξιό παραλήρημά του - report247.gr\nΑπάντηση στις δηλώσεις του Άδωνι Γεωργιάδη, μέσω των οποίων υποστήριξε ότι ο Παύλος Πολάκης είναι το αληθινό πρόσωπο του Αλέξη Τσίπρα, έδωσε με σχόλιό του το γραφείου Τύπου του ΣΥΡΙΖΑ.\nΑπό την Κουμουνδούρου γίνεται λόγος για «ένα ακόμα ακροδεξιό παραλήρημα του Άδωνι Γεωργιάδη», ο οποίος μιλά για «μείζων στόχο να πέσουν οι κομμουνιστές που ξεπούλησαν την Ελλάδα» και σημειώνεται πως «ο κ. Γεωργιάδης δεν είναι ένα ακροδεξιό τρολ της ΝΔ, είναι ο αντιπρόεδρός της».\nΕπίσης, από τον ΣΥΡΙΖΑ τονίζουν ότι «το εμφυλιοπολεμικό και διχαστικό κήρυγμα του κ. Γεωργιάδη εκφράζει τον κ. Μητσοτάκη, που τον επέλεξε σε αυτή τη θέση. Η σημερινή ΝΔ των κ.κ. Μητσοτάκη, Γεωργιάδη, Βορίδη είναι ένα υβρίδιο ακροδεξιάς και ακραίοu νεοφιλελευθερισμού».


κοκκινη κισσα: περί σιωπής\nΣ' αυτόν τον χώρο υπάρχουν πολλά που ενοχλούν πολλούς και αποσιωπούνται· λες και υπάρχει μια αόρατη συμφωνία -συμφωνία τιμής, θα την έλεγαν οι μαφιόζοι- να μη θιγούν πρόσωπα και πράγματα «ιερά». Γνωρίζουμε όσους δεν θα έπρεπε να γνωρίζουμε και δεν γνωρίζουμε αυτούς που αξίζει να γνωρίζουμε.\nΟ χώρος του βιβλίου μοιάζει, πολλές φορές, με λάιφ στάιλ εκπομπή.\nΣτον ειδικό Τύπο υπάρχει περίσσευμα στόμφου, περίσσευμα αυταρέσκειας, περίσσευμα αποτυχημένης δημιουργίας.\nΠολλές διαπροσωπικές σχέσεις. Διαψευσμένα όνειρα, μέτριοι κύκλοι ζωής.\nΠώς θα γίνει, όμως, γνωστό ένα έργο;\nΜε ποιον τρόπο μπορεί να φτάσει στο κοινό;\nΠολλοί κριτικοί γνωρίζουν μόνον όσους είναι εύκολο να εξηγήσουν. Ο,τι δεν καταλαβαίνουν, ό,τι δεν μπορούν να κατατάξουν ειδολογικά, το αποσιωπούν.\nΚαι βαφτίζονται «έγκυροι».\nΠολλοί συγγραφείς -για να πάρουμε και την πλευρά μας-, από μια στρεβλή άποψη περί δημοσιότητας, επιλέγουν τη θεματολογία τους και κυρίως τη μορφή που θα έχει το έργο τους από τις περιορισμένες απαιτήσεις ενός ανεκπαίδευτου κοινού. Και βαφτίζονται «ευπώλητοι». Πολλοί εκδότες εκδίδουν συλλήβδην μυθιστορήματα, λαμβάνοντας υπ' όψιν μόνο δύο παραμέτρους: το γεγονός ότι πρόκειται για μυθιστόρημα και το όνομα του συγγραφέα. Και βαφτίζονται «μεγάλοι».\nΚαμία διάθεση για νεωτερικότητα, κανένας άνεμος ανανέωσης, από πουθενά. Μόνη προϋπόθεση, η ευκολία - όλων των πλευρών. Μην αναφέρουμε τους παρατρεχάμενους, τα παπαγαλάκια, τους αγγελιαφόρους ειδικών αποστολών.\nΜ' αυτά όλα φτάσαμε αισίως στους 11.000 τίτλους τον χρόνο. Αριθμός που τρομάζει για την ευκολία του εγχειρήματος.\nΤι χώρος μένει στους υπόλοιπους και κατά πόσον αυτός ο χώρος είναι υπαρκτός ή ικανός να δημιουργήσει ρεύμα - έστω μειοψηφικό; Είναι πάνω από 1%; Τι ποσοστό παραμένει αχειραγώγητο για να ψάξει να ανακαλύψει τη χαραμάδα όπου στριμώχνεται το διαφορετικό, η νεωτερικότητα, η αναπάντεχη πρόταση, όταν ακόμα και αυτές οι εν δυνάμει ταμπέλες -φορείς ενός κάποιου πνεύματος- έχουν καπαρωθεί, από προγενέστερους και επιφανέστερους «γραφιάδες», που έχουν υποβληθεί σε λίφτινγκ προκειμένου να συντηρήσουν μια μίνιμουμ επικοινωνία με ένα κοινό αμήχανο, βομβαρδισμένο και προσχηματικό;\nΠόσο τυχαίο ή ανιδιοτελές μπορεί να μοιάζει το γεγονός ότι μεγάλης επιφάνειας κριτικοί ασχολούνται συστηματικά -με πρόσχημα την αρνητική, αρχικά, τοποθέτηση τους- με βιβλία προβεβλημένων ονομάτων της ελληνικής λογοτεχνικής παραγωγής, στα οποία αφιερώνουν σελίδες και τυπογραφικό μελάνι για να διαφημίσουν τελικά, με γκρίζες λέξεις, την αγοραία και ανταλλάξιμη απαξίωσή τους σε υποδεέστερα ή ατυχή έργα;\nΜε αυτό τον τρόπο αποκλείονται οι περισσότεροι, και η εμφάνιση νέων ταλέντων που θα μπορούσαν να ταράξουν τα νερά, παραμένει υπόθεση εργασίας.\nΟι λέξεις είναι σοβαρότερη υπόθεση από τη δημόσια εικόνα αυτού που τολμά να τις χαράξει στο χαρτί. Αυτές είναι η δημόσια εικόνα του. Από αυτές κρίνεται.\nΣε αυτές οφείλει ό,τι οφείλει.\nΑιχμάλωτοι -και χαμένοι στη μετάφραση- οι σημερινοί πρωταγωνιστές του βιβλίου (εκδότες, συγγραφείς, κριτικοί, πολιτιστικοί φορείς) προσπαθούν σπασμωδικά να υπάρξουν, παρακολουθώντας τον σφυγμό της κρίσης της αγοράς και διεκπεραιώνοντας στη σκιά έναν ρόλο που δεν ανταποκρίνεται στις «υψηλές θερμοκρασίες» του χώρου.\nΕνός χώρου που όχι μόνο δέχεται σαν «αναγκαίο κακό» τις δημόσιες σχέσεις, αλλά και βασίζει πάνω τους, σχεδόν αποκλειστικά, την ουσιαστική του ύπαρξη.\nΟι λόγοι για τους οποίους διαβάζουμε είναι το ίδιο παράξενοι με τους λόγους για τους οποίους ζούμε. Κάποιοι το γνωρίζουν καλά αυτό και ξέρουν, φαίνεται, να το εκμεταλλεύονται.\nΑλλωστε από αυτό ζουν.\nενθετο βιβλιοθήκη 29/1/2011\nΗ ανάγκη της έκφρασης καλύπτεται μ ένα χαρτί κι ένα μολύβι .... αν αποσκοπείς στην εμπορευματοποίηση του "προϊοντος" σου και στις χιλιάδες πωλήσεις , τότε αναγκαστικά θα πρέπει να παίξεις με τους κανόνες της αγοράς έχοντας κάθε φορά στο μυαλό σου το αρεστό του target group ... δεν γίνεται όλοι ξαφνικά να "ωριμάσουν" για να σε διαβάσουν , μπορείς να κινηθείς στο περιθώριο αναλαμβάνοντας το κόστος και την ευθύνη ως συγγραφέας αλλά και ως αναγνώστης .... ουδείς προφήτης στον τόπο και στον χρόνο του .\n3 Φεβρουαρίου 2011 - 8:13 μ.μ.\nΕχω την αποψη οτι ο κάΘε δημιουργός είτε λογοτέχνης είναι, είτε εικαστικός ,..κτλ θα πρεπει να μπορεί να κοινωνεί το εργο του χωρίς αποκλεισμούς, πράγμα σύνηθες στον ελληνικό χώρο όπου οργιάζουν οι "παρές"και τα κάθε είδους "μαγαζάκια".\nΑς διαμορφώσουμε δηλαδή εντιμότερους "ὁρους αγοράς"απο τούς ήδη υπάρχοντες.\nΓια παράδειγμα ενας λίαν αποτελεσματικός νόμος "ὁ νόμος της σιωπής"γνωρίζει τρελές δόξες και εφαρμόζεται ακόμα και απο εκείνους που βάλουν συνήθως φωναχτά κατά τέτοιων πρακτικών και εχουν και οι ίδιοι πιθανώς δεχθεί απο άλλους τέτοια μεταχείριση.\nΑηδιαστικές πρακτικές απο "πνευματικούς "ανθρώπους.\nχειρότερη βλέπεις απο την ματαιοδοξία είναι η μικρο-ματαιοδοξία.\nμεγάλη κουβέντα όμως,πού δεν εξαντλείται μεσα απο εναν στοιχειώδη σχολιασμό..


Κόκε: «Πόνεσαν Σαββίδης, Πρίγιοβιτς γιατί είπα την αλήθεια! Στην κερκίδα μαζί με τους οπαδούς του Άρη!» - pressaris.gr\nΚόκε: «Πόνεσαν Σαββίδης, Πρίγιοβιτς γιατί είπα την αλήθεια! Στην κερκίδα μαζί με τους οπαδούς του Άρη!»\nΟ πρώην ποδοσφαιριστής του Άρη, Σέρχιο Κόκε μίλησε στα ερτζιανά της Θεσσαλονίκης για το επερχόμενο ντέρμπι με τον ΠΑΟΚ στο Κλεάνθης Βικελίδης.\nΓια το τι θυμάται από τότε που ήταν στον Άρη είπε:\nΌλοι γνωρίζουν τι ένιωθα όταν ήμουν στον Άρη και αυτά που ένιωθα δεν μπορούσα να τα περιγράψω με λόγια. Ένιωθα τον κόσμο και προσπαθούσα να εξηγήσω στους συμπαίκτες μου αυτό που συμβαίνει και ελπίζω να δώσουν όλοι τον καλύτερο τους εαυτό την Κυριακή. Να νιώσουν αυτά που ένιωθα τότε εγώ.\nΓια το ποιο παιχνίδι με τον ΠΑΟΚ θυμάται είπε:\nΘυμάμαι το παιχνίδι που είχα σκοράρει τα δύο γκολ. Αυτό έχει μείνει ανεξίτηλα χαραγμένο στη μνήμη μου, ήταν απίστευτο. Επίσης, θυμάμαι το παιχνίδι στην Τούμπα που είχαμε κερδίσει 0-1. Εκείνο το παιχνίδι ήταν πολύ σημαντικό για τον κόσμο. Πάντα το Άρης – ΠΑΟΚ είναι μία σημαντική ημέρα μέσα στον χρόνο και για τις δύο ομάδες και ελπίζω την Κυριακή οι παίκτες του Άρη να το καταλάβουν.\nΓια την φετινή ομάδα είπε:\nΕίναι μία καινούρια ομάδα που δεν ήταν εύκολο να στηθεί γιατί οι παίκτες και ο προπονητής ήταν καινούριοι. Με εξέπληξε που ο Άρης είναι τόσο καλός στο πρωτάθλημα. Την Κυριακή είναι ένα παιχνίδι και ελπίζω ότι η ομάδα θα είναι καλή και θα παίξει όπως πρέπει. Ο προπονητής είναι Ισπανός και όλοι ξέρουμε το πνεύμα των Ισπανών και την νοοτροπία τους.\nΓια το αν το Ισπανικό μοντέλο του θυμίζει τη δική του εποχή στον Άρη είπε:\nΜου θυμίζει ακριβώς όταν ήμουν εγώ στην ομάδα. Μου θυμίζει την πολύ καλή περίοδο από το 2007 ως το 2012 όταν παίζαμε στην Ευρώπη και φτάναμε σε τελικούς κυπέλλου. Μπορεί να μη τα καταφέραμε αλλά το κλειδί ήταν ότι πολεμούσαμε ενάντια σε κάθε ομάδα. Ήμασταν μία ομάδα πολεμιστών και αυτό θα κάνει και ο φετινός Άρης για να πετύχει.\nΓια το τι μπορεί να καταφέρει ο φετινός Άρης είπε:\nΕίναι νωρίς να μιλήσουμε για κάτι τέτοιο από τη στιγμή που δεν έχουν ξεκινήσει ακόμα τα ντέρμπι που θα μας δείξουν το πόσο ψηλά μπορεί να φτάσει η ομάδα. Ο ΠΑΟΚ είναι μία δυνατή ομάδα τα τελευταία χρόνια. Το συγκεκριμένο παιχνίδι θα δείξει πολλά πράγματα.\nΔεν τον γνωρίζω προσωπικά. Τον έχω ακούσει σε συνεντεύξεις του και τον έχω δει να κοουτσάρει. Από τον τρόπο που κοουτσάρει έχω καταλάβει ότι είναι ένας καλός προπονητής. Αυτή την στιγμή ο Άρης έχει έναν καλό προπονητή και θα περιμένουμε να δούμε πως θα εξελιχθεί και τι μπορεί να πετύχει. Ο Άρης και χωρίς προπονητή έχει κάτι το οποίο δεν το έχει άλλη ομάδα στον κόσμο. Έχει το γήπεδο που του δίνει μία έξτρα ώθηση και το κάτι παραπάνω που δεν έχουν οι υπόλοιπες ομάδες στην Ελλάδα.\nΓια το αν μπορούσε να είναι στο Άρης – ΠΑΟΚ σε ποια κερκίδα θα πήγαινε είπε:\nΔεν θέλω να καθίσω στα VIP. Θέλω να καθίσω εκεί που ήταν οι δικοί μου οπαδοί της ομάδας όταν έπαιζα εγώ και να κάτσω και εγώ σαν οπαδός τώρα.\nΓια το αν θα ήθελε να τελειώσει διαφορετικά η θητεία του στον Άρη είπε:\nΤην ξέρουμε όλοι αυτή την απάντηση. Θα ήθελα να τελειώσει την καριέρα μου με διαφορετικό τρόπο γιατί μου άξιζε. Το ποδόσφαιρο όμως είναι έτσι και μερικά πράγματα δε μπορούμε να τα αλλάξουμε. Φυσικά αυτό δεν αλλάζει την άποψη μου για τον Άρη. Αγαπάω τον κόσμο και την ομάδα. Θα τους έχω για πάντα στην καρδιά μου.\nΓια το αν μιλάει με τον Ραούλ Μπράβο και τον Καρυπίδη είπε:\nΜε τον Ραούλ μιλάω. Υπάρχει η απόσταση όμως έχουμε κοινές ρίζες από την Μάλαγα. Με τον πρόεδρο της ομάδας δε μιλάω, αυτό είναι γνωστό. Παρόλα αυτά ότι είχε γίνει στο παρελθόν είμαι μαζί του και του εύχομαι τα καλύτερα. Είναι ο πρόεδρος της ομάδας που αγαπάμε και πρέπει όλοι να είμαστε στο πλευρό του και όχι απέναντι.\nΓια αυτά που έγραψε στα social media για τον Πρίγιοβιτς και τον Γιώργο Σαββίδη είπε:\nΚαταρχάς μου φάνηκαν αστεία όλα αυτά που έλεγαν. Ήθελα να τα σχολιάσω ως οπαδός του Άρη και όχι ως παίκτης. Ο Πρίγιοβιτς μίλησε χωρίς σεβασμό για τον Άρη και γι’αυτό απάντησα. Άμα τους πόνεσαν αυτά που είπα είναι επειδή είπα την αλήθεια. Όσο για τον γιο του προέδρου είπε κάποια χαζά πράγματα και απάντησα. Ελπίζω να έρθει κανονικά στο γήπεδο την Κυριακή χωρίς κανένα όπλο μαζί του.\nΓια το αν θυμάται που είχε πετάξει το λάβαρο του ΠΑΟΚ είπε:\nΤο θυμάμαι πάρα πολύ καλά. Τότε ήμουν αρχηγός του Άρη αλλά μέσα στην καρδιά μου ήμουν και οπαδός της ομάδας. Έτσι ένιωσα και ήθελα να το κάνω. Ζητώ συγγνώμη αν πόνεσα κάποιο παιδί του ΠΑΟΚ αλλά αυτό ένιωθα να κάνω εκείνη την στιγμή.\nΓια το αν έκανε την κόρη του φίλαθλο του Άρη είπε:\nΕίναι Άρης γιατί είναι από τη Θεσσαλονίκη. Είναι με μία κίτρινη φανέλα πάντα.\nΣΧΕΤΙΚΑΆρης, Κόκε, ΠΑΟΚ\nΗ Super 3 έδωσε τον παλμό απέναντι στον Αστέρα (video)\nΚανονικά την Κυριακή 28 Οκτωβρίου με Ολυμπιακό στο Παλέ


Θάνος Μωραΐτης: «Ψηφίζω γιατί η χώρα είναι πάνω απ’ όλα»\n07/11/2012, 18:06 Upd: 07/11/2012, 18:14 5\n170 είπαν «όχι» στην αντισυνταγματικότητα των μέτρων\n47 ναι στην αντισυνταγματικότητα του νόμου\n- Αποχώρησε από την ψηφοφορία η Κ.Ο του ΣΥΡΙΖΑ\n- Απόντες και οι κ.κ. Φώτης Κουβέλης και Γιώργος Παπανδρέου\nΘεοδώρα Τζάκρη: «Ψηφίζω με το πιστόλι στον κρόταφο για τελευταία φορά»\nΧαρακτήρισε τον κ. Στουρνάρα ως «υπάλληλο του ΣΕΒ» και «συντάκτη των non paper της τρόικα»\nΘα απέχει από την ψηφοφορία ο Κ. Σκανδαλίδης\nΟριστική θα πρέπει να θεωρείται πλέον η απόφαση του Κώστα Σκανδαλίδη να απέχει της ψηφοφορίας για το Μνημόνιο 3\nΝα μην ψηφίσουν τα μέτρα καλεί τους βουλευτές ο Τσίπρας\n«Μη συνταχθείτε με το μέτωπο του μνημονίου, ως δορυφόροι του κ. Σαμαρά», είπε ο πρόεδρος του ΣΥΡΙΖΑ, Αλέξης Τσίπρας, απευθυνόμενος στους βουλευτές του ΠΑΣΟΚ και της Δημοκρατικής Αριστεράς\nΤο συμφέρον της χώρας και όχι την κομματική γραμμή ή την «έκκληση ευθύνης» επικαλέστηκε ο βουλευτής του ΠΑΣΟΚ Θάνος Μωραϊτης προκειμένου να υποστηρίξει την ψήφο του στο κρίσιμο πολυνομοσχέδιο\nΤο συμφέρον της χώρας και όχι την κομματική γραμμή ή την «έκκληση ευθύνης» επικαλέστηκε ο βουλευτής του ΠΑΣΟΚ Θάνος Μωραΐτης προκειμένου να υποστηρίξει την ψήφο του στο κρίσιμο πολυνομοσχέδιο.\nΟ βουλευτής Αιτωλοακαρνανίας ανέφερε μεταξύ άλλων ότι: «Οι βουλευτές του ΠΑΣΟΚ δεν δέχονται καμία έκκληση ευθύνης. Είναι οι βουλευτές που σήκωσαν μόνοι τους τον σταυρό του μαρτυρίου επί δυόμιση χρόνια. Λοιδορηθήκαν, προπηλακίστηκαν, μέσα σε ένα νοσηρό κλίμα για το οποίο έχει καταλυτική ευθύνη ο κ. Σαμαρας. Πιστεύω ότι οι βουλευτές του ΠΑΣΟΚ θα σταθούν όρθιοι, θα δείξουν ψυχή και θα αποδείξουν για μια ακόμη φορά ότι η χώρα είναι πάνω απ΄ όλα».\nΠέραν αυτών, σημείωσε πως: «Το σύνθημα λεφτά υπάρχουν πληρώθηκε ακριβά. Στο επόμενο διάστημα θα δοκιμαστεί η αντοχή μιας άλλης υπόσχεσης: ότι αυτά είναι τα τελευταία μέτρα. Εύχομαι αυτά τα μέτρα όντως να είναι τα τελευταία. Στην περίπτωση όμως που υπάρξουν επόμενα δεν είμαι καθόλου βέβαιος για το ποια κυβέρνηση και ποιος πρωθυπουργός θα μπορέσει να τα εισηγηθεί αλλά και για το ποια κυβερνητική πλειοψηφία θα τα ψηφίσει».\nΚριτική άσκησε και για την κυβέρνηση Σαμαρά λέγοντας: «Η χώρα κυβερνιέται εδώ και τέσσερις μήνες, χωρίς συνεδριάσεις υπουργικών συμβουλίων, με πράξεις νομοθετικού περιεχομένου και μόνο» και επισήμανε: «Εμείς οι βουλευτές του ΠΑΣΟΚ δεν δώσαμε λευκή επιταγή σε κανέναν. Αυτή η κυβέρνηση έχει νόημα όταν οι δεσμεύσεις τηρούνται. Αυτό μας ενώνει - αν μας ενώνει ακόμα σε αυτή την κυβέρνηση».


Καραγιάννης: Έρχεται το έργο για τον προαστιακό της δυτικής Θεσσαλονίκης\nΚΑΡΑΓΙΑΝΝΗΣ: ΕΡΧΕΤΑΙ ΤΟ ΕΡΓΟ ΓΙΑ ΤΟΝ ΠΡΟΑΣΤΙΑΚΟ ΤΗΣ ΔΥΤΙΚΗΣ ΘΕΣΣΑΛΟΝΙΚΗΣ από Voria.gr article https://www.voria.gr/index.php/article/karagiannis-erchete-to-ergo-gia-ton-proastiako-tis-ditikis-thessalonikis Ο υφυπουργός Υποδομών μιλώντας στο Thessaloniki Helexpo Forum, τόνισε ότι η κυβέρνηση κλείνει την ατζέντα έργων δεκαετιών στη Θεσσαλονίκη 17.09.2021 18:27\n17/09/2021, 18:27 |\nΟ υφυπουργός Υποδομών μιλώντας στο Thessaloniki Helexpo Forum, τόνισε ότι η κυβέρνηση κλείνει την ατζέντα έργων δεκαετιών στη Θεσσαλονίκη\nΤη διαβεβαίωση ότι η Θεσσαλονίκη τα επόμενα χρόνια θα πάρει τη θέση που της αξίζει, έδωσε ο υφυπουργός Υποδομών κ. Γιώργος Καραγιάννης μιλώντας στη θεματική ενότητα: «Δημιουργώντας την επόμενη μέρα» του Thessaloniki Helexpo Forum, που πραγματοποιείται στο πλαίσιο της 85ης ΔΕΘ. Ο κ. Καραγιάννης υπογράμμισε ότι: «το Mετρό προχωράει βάσει του χρονοδιαγράμματος και το 2023, επιτέλους, θα έχουμε τη τελική του μορφή σε πλήρη λειτουργία και με αρχαία».\nΌπως ανέφερε χαρακτηριστικά «η Θεσσαλονίκη έχει αλλάξει ταχύτητα και το πόδι είναι κολλημένο στο γκάζι». Έκανε, παράλληλα, ιδιαίτερη αναφορά ότι τόσο ο ίδιος, όσο και ο υπουργός Υποδομών και Μεταφορών κ. Κώστας Καραμανλής, με το ολοκληρωμένο και εφαρμόσιμο σχέδιο που βρίσκεται σε εξέλιξη, καταβάλλουν τεράστιες προσπάθειες, ώστε η πόλη στο άμεσο μέλλον να έχει όλες τις απαραίτητες υποδομές, για να υποστηρίξει τον κρίσιμο ρόλο της ως σύγχρονη πρωτεύουσα της νοτιοανατολικής Ευρώπης.\n«Στη Θεσσαλονίκη δυστυχώς έχουν χτιστεί πολιτικές καριέρες πάνω στη στασιμότητα. Αυτό πρέπει να σταματήσει», είπε χαρακτηριστικά ο Υφυπουργός Υποδομών.\n«Σήμερα στη Θεσσαλονίκη κλείνουμε μια ατζέντα έργων, που ήταν ανοιχτή για δεκαετίες. Τα έργα τρέχουν το ένα μετά το άλλο, γιατί στη Θεσσαλονίκη, χρωστάμε και οφείλουμε». Μάλιστα, όπως είπε: «αντιλαμβάνομαι τη δυσπιστία στη πόλη, γιατί λένε ''βαρεθήκαμε να ακούμε εξαγγελίες'', αλλά τώρα είμαστε υπερήφανοι, γιατί έχουμε εργοτάξια».\nΣτη συνέχεια ο κ. Καραγιάννης αναφέρθηκε σε ένα προς ένα τα μεγάλα έργα που εκπονούνται αυτή τη στιγμή στη Θεσσαλονίκη και τη Βόρεια Ελλάδα, με δύο ξεκάθαρους στόχους: Την ανάπτυξη και την καλύτερη καθημερινότητα. Σημείωσε, μάλιστα, ότι μια σύγχρονη πόλη πρέπει να καλύπτει τους πιο κρίσιμους τομείς, όπως είναι τα Μέσα Μεταφοράς, το οδικό δίκτυο, η σιδηροδρομική σύνδεση και οι βασικές υποδομές.\nΤο πρωτοποριακό έργο του flyover\nΟ Υφυπουργός Υποδομών χαρακτήρισε το Flyover, πρωτοποριακό έργο, μοναδικό στην Ελλάδα, που θα λύσει οριστικά το κυκλοφοριακό πρόβλημα. Στην ουσία «πρόκειται για μια περιφερειακή λεωφόρο πάνω από την υφιστάμενη με σεβασμό στο περιβάλλον και τη δυνατότητα εξυπηρέτησης από 5.000 – 10.000 οχήματα την ώρα». Πρόκειται για ένα έργο ΣΔΙΤ προϋπολογισμού 373 εκατομμυρίων ευρώ και όπως τόνισε ο κ. Γ. Καραγιάννης μέσα στο χρόνο θα υπάρχει προσωρινός ανάδοχος και το 2022 θα ξεκινήσουν τα εργοτάξια.\nΣιδηροδρομική σύνδεση Θεσσαλονίκη – Τοξότες\nΣτη συνέχεια ο υφυπουργός Υποδομών αναφέρθηκε σε ένα άλλο έργο, το οποίο χαρακτήρισε το μεγαλύτερο που γίνεται εδώ και πολλά χρόνια, ύψους 1,3 δισ. ευρώ. Το έργο θα βγει σύντομα, μέσω Ανταγωνιστικού Διαλόγου, δείχνοντας στην πράξη, πως «έχουμε πάρει το μάθημα μας και δεν επαναλαμβάνουμε λάθη του παρελθόντος με τις άπειρες κατατμήσεις, που οδηγούσαν σε προβληματικά έργα, που συχνά δεν ολοκληρώνονταν ποτέ». Μάλιστα, στο σημείο αυτό, ο κ. Γ. Καραγιάννης τόνισε ότι τις επόμενες ημέρες θα εξαγγελθεί και η σιδηροδρομική σύνδεση της Δυτικής Θεσσαλονίκης, στην ουσία ο προαστιακός της πόλης.\n«Ο προαστιακός μαζί με την επέκταση του Μετρό που θα γίνει τα επόμενα χρόνια, θα αναβαθμίσουν τις δυτικές συνοικίες της πόλης. Η ευθύνη η δική μας είναι να προχωρήσουμε».\nΣύνδεση ΠΑΘΕ με τον 6ο προβλήτα\nΕπιπροσθέτως, ο υφυπουργός Υποδομών αναφέρθηκε και σε ένα μεγάλο έργο, για το οποίο, όπως είπε: «Δεν μένουμε στα λόγια, πλέον έχουμε εργοτάξια». Πρόκειται για τη σύνδεση του λιμανιού της πόλης με την εθνική οδό και το σιδηρόδρομο.\n«Προχωρήσαμε την οδική σύνδεση του 6ου προβλήτα με τον ΠΑΘΕ, ένα έργο που εκκρεμούσε από το 2000».\nΟΣΕ: ΣΧΕΔΙΟ ΓΙΑ ΣΥΝΔΕΣΗ ΘΕΣΣΑΛΟΝΙΚΗΣ - ΑΣΠΡΟΒΑΛΤΑΣ - ΣΤΑΥΡΟΥ ΜΕ ΠΡΟΑΣΤΙΑΚΟ\nΣΤΟ ΔΙΚΤΥΟ ΤΟΥ ΔΥΤΙΚΟΥ ΠΡΟΑΣΤΙΑΚΟΥ ΘΕΣΣΑΛΟΝΙΚΗΣ ΚΑΙ 3 ΠΕΡΙΟΧΕΣ ΤΗΣ ΧΑΛΚΗΔΟΝΑΣ\nΔΗΜΑΡΧΟΣ ΧΑΛΚΗΔΟΝΟΣ: ΝΑ ΕΝΤΑΧΘΕΙ Ο ΔΗΜΟΣ ΣΤΟ ΔΙΚΤΥΟ ΤΟΥ ΔΥΤΙΚΟΥ ΠΡΟΑΣΤΙΑΚΟΥ


Κόλλησε η ζυγαριά; Ο διαιτολόγος σου δίνει έξυπνες συμβουλές για να συνεχίσεις το αδυνάτισμα - Tlife.gr\nΚόλλησε η ζυγαριά; Ο διαιτολόγος σου δίνει έξυπνες συμβουλές για να συνεχίσεις το αδυνάτισμα\nΔεν είναι σπάνιο, ούτε και πρωτοφανές... εκεί που η διατροφή που ακολουθούσες απέδιδε, το τελευταίο διάστημα αισθάνεσαι πως το σώμα κόλλησε και δεν λέει να συμμορφωθεί. Όσο κι αν ακολουθείς πιστά τη δίαιτα σου, είναι κάποιες φορές που η ζυγαριά σου κάνει... πείσματα!\nΟ διαιτολόγος διατροφολόγος Νικόλαος Κριαράς σου δίνει μικρά μυστικά για να καταφέρεις να ξεπεράσεις το πρόβλημα.\n1. Μάθε την πράξη της αφαίρεσης... Πολλές φορές το μυστικό για να πάρει και πάλι μπρος ο μεταβολισμός σου είναι τόσο απλό που δεν θα το φαντάζεσαι! Χωρίς να αλλάξεις τις διατροφικές σου συνήθειες, φρόντισε να αφαιρέσεις μικρές ποσότητες λιπαρών από τα γεύματά σου και θα δεις θεαματικά αποτελέσματα. "Μειώνοντας σε βασικά σημία τη διάθεση λιπών, θα προσφέρεις άμεση αξιοποίηση ενέργειας και μείωση του σωματικού βάρους" εξηγεί ο διαιτολόγος.\nΤι να κάνεις: Αφαίρεσε 1 κ.γ. ελαιόλαδο από το φαγητό την ώρα που μαγειρεύεις, άφησε 2 κ.γ. γιαούρτι στο κεσεδάκι με το απογευματινό σου σνακ. Αυτές οι κινήσεις αρκούν για περιορίσεις κατά 10% τα λιπαρά. Εύκολο;\n2. Πρόσθεσε τους υδατάνθρακες... και δες πώς θα μπορέσεις να περιορίσεις την κατανάλωση τους κατά 30%.\n"Το σώμα θα αξιοποιήσει στο έπακρο τη λήψη πρωτεΐνων και θα μειωθούν οι κατακρατήσεις υγρών, με ακόλουθο αποτέλεσμα να μειωθεί το σωματικό βάρος"\nΤι να κάνεις: Κι αν τα ποσοστά σου προκαλούν εκνευρισμό δες με πόσο απλό τρόπο θα πετύχεις το σκοπό σου. Αφαίρεσε μια φέτα ψωμί από κάποιο γεύμα, δύο φρούτα από τα σνακ σου και μισό φλιτζάνι ζυμαρικά ή ρύζι από τις μερίδες σου.\n3. Γέμισε το ποτήρι μέχρι τα χείλη... Το νερό και γενικότερα τα υγρά είναι ένα από τα πιο σημαντικά κεφάλαια στην πιο εύρυθμη λειτουργία του μεταβολισμού. "Προσπάθησε να πίνεις όσο περισσότερο νερό μπορείς! Το σώμα θα το δεχτεί ως δώρο και θα μειώσει ταχέως το σωματικό βάρος" εξηγεί ο κ. Κριαράς.\nΤι να κάνεις: Πάρε ένα μεγάλο μπουκάλι νερό (του 1 1/2 λίτρου) και φρόντισε να το έχεις πάντα μαζί σου στη δουλειά ή τη βόλτα. Βάλε στόχο να πίνεις τουλάχιστον ένα τέτοιο μπουκάλι την ημέρα.\n4. Σχεδίασε το πιάτο σου με... μαεστρία. Τα ενδιάμεσα σνακ είναι επίσης ένας πολύ έξυπνος τρόπος να δώσεις στο μεταβολισμό σου το boost που του χρειάζεται. Δεκατιανό ή απογευματινό σνακ, εκείνο που πρέπει να φροντίσεις είναι να αποτελείται από φρούτα και λαχανικά. "Το αποτέλεσμα είναι μείωση βάρους-μείωση λίπους και αύξηση του μεταβολισμού" τονίζει ο διαιτολόγος.\nΤι να κάνεις: Υπολόγισε κάθε σου γεύμα να αποτελείται από δύο φρούτα και τέσσερα λαχανικά. Όπου μία μερίδα φρούτων ισοδυναμεί με 10 φράουλες, 12 κεράσια, 1 μήλο και 1 πορτοκάλι.\n5. Καφεδάκι; Κι όμως έχει αποδειχθεί πως η καφεΐνη τονώνει το αιμοποιητικό σύστημα με θετικό σημείο την άυξηση του μεταβολικού ρυθμου. Επίσης τσάι κρύο ή ζεστό και αντίστοιχα ροφήματα καφεΐνης θα έχουν αντίστοιχα αποτελέσματα.\nΤι να κάνεις: Συνέχισε να απολαμβάνεις τον καφέ σου, αλλά φρόντισε να περιορίσεις τη ζάχαρη (θα βρεις δεκάδες υποκατάστατα με απειροελάχιστες θερμίδες). Επίσης, αν θέλεις να πιεις τον καφέ σου με γάλα προτίμησε γάλα 2%.\n6. Ξέχνα για λίγο το αλκοόλ. Είπαμε το θέμα είναι να ξεκολλήσει ο οργανισμός σου. Δεν χάθηκε ο κόσμος αν πεις όχι σε ένα ποτό για κάποιες μέρες! Το αλκοόλ έχει την ιδιότητα να προσφέρει πολλές, κενές θερμίδες, μη αξιοποιήσιμες από τον οργανισμό που μόνο κιλά μπορούν να σου προσθέσουν.\nΤι να κάνεις: Δοκίμασε για λίγο καιρό να επιλέξεις μπίρα και cocktails χωρίς αλκοόλ. Ξέρω πως πιθανότητα δεν θα είναι το καλύτερό σου, όμως είναι ένα καλό υποκατάστατο μέχρι να πετύχεις το στόχο σου.\n7. Κάνε την κατάλληλη αντικατάσταση. Μπορεί τα αναψυκτικά light να σε έχουν βολέψει, όμως η αλήθεια είναι πως καλό θα ήταν να τα αντικαταστήσεις και αυτά, αλλά και τη σόδα!\nΤι να κάνεις: Προτίμησε φυσικό ανθρακούχο νερό που λόγω της υψηλής περιεκτικότητας σε ηλεκτρολύτες, τονώνει τους μύες, αυξάνοντας τις συσπάσεις τους, προστατεύει την υγεία των οστών και αυξάνει τις καύσεις. Βάλε στο ποτήρι μπόλικο πάγο, λίγο χυμό λεμόνι και μια φέτα λεμονιού. Απλά απολαυστικό...\n8. Ρίξε τον... σπόρο της καλής υγεία τους οργανισμού. Προτίμησε όλα τα φρούτα και λαχανικά που είναι πλούσια σε σπόρια. Θα βοηθήσουν την υγεία του γαστρεντερικού συστήματος και θα συμβάλλουν στην αποβολή τοξινών και κατακράτησης. Σύντομα θα παρατηρήσεις μείωση σωματικού βάρους.\nΤι να κάνεις: Το αγγουράκι, το καρπούζι, το σύκο, η μελιτζάνα είναι μόνο μερικά από τα φρούτα και λαχανικά με πολλά σπόρια. Δοκίμασε λοιπόν να τα καταναλώνεις ολόκληρα και θα δεις διαφορά μέχρι να πεις κύμινο.


www.hellenicvoiceny.com - Ο Καναδάς έλαβε το ηχητικό για τον Κασόγκι, η Γαλλία όχι;\nΑρχική ΚΟΣΜΟΣ Ο Καναδάς έλαβε το ηχητικό για τον Κασόγκι, η Γαλλία όχι;\nΟ Ταγίπ Ερντογάν ανακοίνωσε την Παρασκευή ότι η Τουρκία μοιράστηκε το ντοκουμέντο με κράτη, όπως οι Ηνωμένες Πολιτείες, η Μεγάλη Βρετανία, η Γερμανία και η Γαλλία, αλλά μέχρι σήμερα καμία από αυτές δεν είχαν δηλώσει ότι το άκουσαν.\nΜιλώντας σε συνέντευξη Τύπου στο Παρίσι, όπου συμμετείχε στο «Φόρουμ για την ειρήνη», μετά τις επετειακές εκδηλώσεις για τα 100 χρόνια από τη λήξη του Α' Παγκοσμίου Πολέμου, ο Τριντό είπε ότι η υπηρεσία πληροφοριών της χώρας του άκουσαν το ηχητικό αρχείο, το οποίο παρείχε η τουρκική μυστική υπηρεσία, αλλά ο ίδιος όχι.\n«Είχα μια συνομιλία με τον Ερντογάν πριν μερικές εβδομάδες, εδώ στο Παρίσι είχαμε σύντομη συνομιλία και τον ευχαρίστησα για τη δύναμή του να ανταποκριθεί στο ζήτημα Κασόγκι» πρόσθεσε.\nΑντίθετα, ο Γάλλος υπουργός Εξωτερικών, Ζαν-Ιβ Λεντριάν, υποστήριξε ότι οι ηχογραφήσεις «δεν έχει γνώση» των τουρκικών πληροφοριών για τη δολοφονία του Σαουδάραβα αρθρογράφου αντικρούοντας τις δηλώσεις του Ερντογάν.\n«Προσώρας, δεν έχω γνώση» πληροφοριών που να διαβιβάστηκαν από την Άγκυρα, είπε από την πλευρά του ο Λεντριάν στο τηλεοπτικό δίκτυο France 2. «Αν ο Τούρκος πρόεδρος έχει πληροφορίες να μας δώσει, πρέπει να μας τις δώσει», συμπλήρωσε.\nΑπό την άλλη πλευρά, ο διευθυντής επικοινωνίας της τουρκικής προεδρίας, Φαχρετίν Αλτούν, χαρακτήρισε «απαράδεκτες» τις δηλώσεις του Λεντριάν. «Θεωρούμε απαράδεκτο να κατηγορεί το πρόεδρο Ερντογάν ότι “παίζει πολιτικά παιχνίδια”», δήλωσε στο Γαλλικό Πρακτορείο.\n«Οι τελευταίες παρατηρήσεις του Γάλλου υπουργού εξωτερικών για τον τρόπο με τον οποίο η Τουρκία διαχειρίζεται τη δολοφονία του Τζαμάλ Κασόγκι δεν αντανακλούν την πραγματικότητα», είπε ο Αλτούν.\nΤέλος, βρετανικές πηγές ανέφεραν νωρίτερα ότι είχαν ενημερωθεί για το περιεχόμενο του ηχητικού, αλλά αρνήθηκαν να το επεξεργαστούν λόγω της «ευαισθησίας» της ανταλλαγής των πληροφοριών.


ΟΝΕΙΡΟΚΡΙΤΗΣ ΦΙΔΙΑ - Ανάλυση και Ερμηνεία του Ονείρου\nΑρχική ΣελίδαΩροσκόπιοΟνειροκρίτηςΟνειροκρίτης Φίδια\nΟνειροκρίτης ΦίδιαΑν είδες φίδια στο όνειρο σου, τώρα μπορείς να το ερμηνεύσεις διαβάζοντας τα άρθρα του ονειροκρίτη που ακολουθούν παρακάτω.\nΤα φίδια στα όνειρα συμβολίζουν τις φοβίες και τους κρυμμένους κινδύνους στη ζωή μας. Αν λοιπόν δεις φίδια στο όνειρο σου μπορεί να είναι ένα υποσυνείδητο μήνυμα πως βρίσκεσαι σε κίνδυνο χωρίς να το ξέρεις. Αν είσαι γυναίκα και δεις φίδια στο κρεβάτι σου σημαίνει πως έχεις θέματα με τη σχέση σου και φοβίες όσον αφορά το σύντροφο σου ή τους άντρες γενικότερα.\nΤα φίδια στο όνειρο σου μπορούν να συμβολίζουν και κάτι θετικό κυρίως αν δεν νιώθεις φόβο απέναντι τους. Αν δεις ένα φίδι που δεν φοβάσαι σημαίνει πως νιώθεις δυνατός και έτοιμος να αντιμετωπίσεις τις δυσκολίες που θα σου παρουσιαστούν. Το να δεις μόνο το δέρμα του φιδιού στο όνειρο σου σημαίνει πως νιώθεις προστατευμένος απέναντι στις αντιξοότητες.\nΑν δεις ένα φίδι με δύο κεφάλια σημαίνει πως έχεις ανοίξει πολλά μέτωπα και νιώθεις πως βάλλεσαι από διαφορετικές κατευθύνσεις. Ίσως δεν έχεις υπολογίσει σωστά τις δυνάμεις σου και έχεις αρχίσει να εξαντλείσαι. Αν δεις ένα φίδι χωρίς κεφάλι είναι σημάδι πως έχεις κατατροπώσει τους εχθρούς σου και δεν έχεις να φοβάσαι τίποτα από εκείνους.\nΤέλος, αν δεις πως σου επιτίθενται φίδια ή ότι σε καταδιώκουν σημαίνει πως οι κίνδυνοι στη ζωή σου βρίσκονται εκτός ελέγχου και χρειάζεται να αντιμετωπίσεις τα πράγματα με εξυπνάδα και ψυχραιμία.\nTasty PlanetΑυθεντική εμπειρία γευστικής απόλαυσης είτε πρόκειται για μια κοσμική δεξίωση είτε για ένα... Κτήμα ΦιλίαΈνα υπέροχο κτήμα μέσα στο πράσινο για τη δεξίωση του γάμου σας! Kea VillasΓάμος-Βάπτιση μέσα στο ζεστό, οικογενειακό περιβάλλον που παρέχει το KeaVillas. Ελάτε να... Amalias HotelΤο Amalias Hotel είναι ένα καινούργιο ξενοδοχείο 3*** με προδιαγραφές 4 και 5 αστέρων στην Κουρούτα... Δείτε περισσότερα\nCateringΑίθουσες ΔεξιώσεωνΆμαξες ΓάμουΑνθοπωλείαΒαπτιστικάΒαπτιστικά ΡούχαΓαμπριάτικαΓραφεία Οργάνωσης ΓάμωνΔιακόσμησηΕναλλακτικοί Χώροι ΔεξιώσεωνΈνδυση - ΥπόδησηΚέντρα Αισθητικής & SpaΚομμωτήριαΚοσμηματοπωλείαΚτήματα ΓάμουΛίστα ΓάμουΜακιγιάζΜανικιούρ-ΠεντικιούρΜουσική DJΜπομπονιέρεςΝυφικάΞενοδοχείαΟμορφιά - SpaΠροσκλητήριαΣτέφαναΦωτογράφηση-Βιντεοσκόπιση - Αναζήτηση -\nΜπομπονιέρες Γάμου ΒαζάκιαΣήλια Κριθαριώτη ΦορέματαΚτήμα Διολέτη - ΦωτογραφίεςΒαπτιστικά ρούχα Lapin 2013Κτήμα Τζιώρτζη ΦωτογραφίεςΧειμωνιάτικες Νυφικές Ανθοδέσμες ΆρθραΠρόσφαταΔημοφιλή\nΔεξίωση γάμου στο Κτήμα Venus στη Βαρυμπόμπη\nΑίθουσα Δεξιώσεων Ερατώ δεξιώσεις στη Βαρυμπόμπη


IbericaTravel | George Kalabalikis | Travel Agency Ανδαλουσία -Ακτή του Ηλίου 7 ημέρες\nΑΝΔΑΛΟΥΣΙΑ – ΑΚΤΗ ΤΟΥ ΗΛΙΟΥ 7 ΗΜΕΡΕΣ/6 νύχτες\nΔώρο 6 δείπνα σε μπουφέ!!!\nΜετά το πρωινό αναχώρηση για την Κόρδοβα . Μέσα από μια όμορφη διαδρομή θα καταλήξουμε στην πασίγνωστη Κορδούη των Ρωμαίων , την μετέπειτα Κορδούβα των Αράβων , την Κόρδοβα των Χριστιανών. Στα χρόνια της ακμής του χαλιφάτου ήταν η πρωτεύουσα των Αράβων στην Ισπανία και αποκαλούνταν η Μέκκα της Δύσης. Εδώ έζησαν ο Αβερρόης, ο Μωχάμετ Αλ Γκαφέκι, ο Μπεν Μαϊμόνιδες σημαντικότατοι λόγιοι Άραβες οι οποίοι μετέφρασαν σχεδόν όλα τα αρχαία Ελληνικά συγγράμματα σε τοπικές γλώσσες. Στο κέντρο της παλιάς πόλης θα δούμε το περίφημο Mezquita de Cordoba, το τζαμί της Cordoba. Σε ένα εμβαδόν 12.000 τ.μ. εκτείνεται ένα μνημείο ασύγκριτης αρχιτεκτονικής και διακόσμησης στηριγμένο σε ένα δάσος από μαρμαροκολώνες, 850 στον αριθμό, όπου πολλές από αυτές είναι με κιονόκρανα ελληνιστικά (αμύθητης ιστορικής αξίας ) . Επιβίβαση στο πούλμαν και τελικός προορισμός της σημερινής ημέρας η Σεβίλλη την πρωτεύουσα του Al Andalus. Άφιξη και τακτοποίηση στο ξενοδοχείο. Δείπνο σε μπουφέ, διανυκτέρευση.\n6η μέρα Αλγκεθίρας- Ρόντα – Πουέμπλος Μπλάνκος -Μαρμπέγια -Μάλαγα\nΠΤΗΣΕΙΣ ΜΕ ΑLITALIA\n•\tΑεροπορικά εισιτήρια οικονομικής θέσης ΑΘΗΝΑ – ΜΑΛΑΓΑ – ΑΘΗΝΑ με ενδιάμεσο σταθμό\n•\tΔώρο 6 δείπνα σε μπουφέ\n•\tΔώρο η εκδρομή στην Ρόντα-Bueblos Blancos


Καρασαρλίδου για δημοψήφισμα: «Καλώ τον ελληνικό λαό και τον λαό της Ημαθίας να πει το μεγάλο όχι» – Περισκόπηση\nΚαρασαρλίδου για δημοψήφισμα: «Καλώ τον ελληνικό λαό και τον λαό της Ημαθίας να πει το μεγάλο όχι»\nΜε αφορμή το δημοψήφισμα της Κυριακής 5 Ιουλίου, η βουλευτής Ημαθίας (ΣΥΡΙΖΑ) Φρόσω Καρασαρλίδου αναφέρει τα ακόλουθα:\nΜετά από πέντε μήνες διαπραγματεύσεων πήραμε την τελική πρόταση των δανειστών δύο μέρες πριν λήξει η προθεσμία. Σε αυτήν την πρόταση απρόσμενα διαγράφηκαν όσα μέχρι τότε είχαν συμφωνηθεί και προστέθηκαν επιπλέον απαιτήσεις που δεν μπορούν να ικανοποιηθούν.\nΗ κυβέρνηση διαπραγματεύθηκε με ηρεμία, σύνεση και νηφαλιότητα, προσπάθησε να πείσει για το δίκιο των επιχειρημάτων της, πήγε ακόμα και πέρα από τις εντολές που πήρε από τον Ελληνικό λαό, χωρίς όμως αποτέλεσμα. Οι λύσεις που προτείνουν οι δανειστές εκτιμούμε ότι στραγγαλίζουν την χώρα και την ελπίδα οποιασδήποτε οικονομικής ανάπτυξης, στερούν την ελπίδα για πολλές γενιές συμπατριωτών μας.\nΣαν κυβέρνηση δεν μπορούμε να πάμε πέρα από τις εντολές που πήραμε από τον Ελληνικό λαό. Ο λόγος έρχεται πλέον σε σας, εσείς με την ψήφο σας στο δημοψήφισμα της Κυριακής παίρνετε αποφάσεις για\nτην ζωή σας, κανένας δεν μπορεί να αποφασίζει ερήμην σας όπως συνέβαινε με τις προηγούμενες κυβερνήσεις.\nΚαλώ τον ελληνικό λαό και τον λαό της Ημαθίας να πει το μεγάλο όχι στις προτάσεις για νέα μνημόνια και νέα λιτότητα όπως κατατέθηκαν.\n← Πλήρωσαν με πλαστό 50άρικο και προκάλεσαν φθορές σε αντλία βενζίνης → Ευχαριστήριο των «Παιδιών της Άνοιξης»


Κάντε αυτές τις 9 ερωτήσεις στον εαυτό σας: Θα αλλάξουν τη ζωή σας! | Endiaferonta - Ενδιαφέροντα\n06/12/2018 — mesa se ola\nΤι θα λέγατε όμως αν μπορούσε να γίνει καλύτερη; Ή έστω διαφορετική; Αυτές οι 9 ερωτήσεις ίσως σας βοηθήσουν να δείτε τη ζωή αλλιώς!\nΚαι προσθέτει: «Όσο είμαστε νέοι μας αρέσει να δοκιμάζουμε καινούργια πράγματα, να βιώνουμε νέα συναισθήματα, να πειραματιζόμαστε με το διαφορετικό, να αλλάζουμε όνειρα και φιλοδοξίες. Μεγαλώνοντας όμως κουραζόμαστε και σταματάμε να παίρνουμε τη «συναισθηματική μας θερμοκρασία». Η ρουτίνα, η επανάληψη, η κούραση και οι ευθύνες δεν μας βοηθούν να νιώσουμε τον παλιό μας αυθορμητισμό, να αφεθούμε στο καινούργιο, στην έκπληξη. Δεν θα πρέπει όμως να ξεχνάμε πως για ισορροπημένες σχέσεις και για μια ισορροπημένη γενικά ζωή, ανεξάρτητα από την ηλικία, είναι απαραίτητη η συνεχής ανατροφοδότηση του εαυτού μας.\n5. Μήπως έχω την τάση να γενικεύω;\n6. Ακούω πραγματικά τους άλλους;\n7. Μήπως πληγώνω τους άλλους;\n8. Ποιος είναι ο πιο τυχερός άνθρωπος που γνωρίζω;\n9. Πόσο δυνατός είμαι για να κάνω την αυτοκριτική μου;\n« Να είσαι πάντα ένας κουφός βάτραχος!\nΤο δίλημμα του φυλακισμένου »


Μπουτάρης: «Να ζητήσει συγνώμη από τον Σαββίδη ο Ολυμπιακός» – SportFM 89.5 Μαγνησίας\nΜπουτάρης: «Να ζητήσει συγνώμη από τον Σαββίδη ο Ολυμπιακός»\nΠρώτη καταχώρηση: Τετάρτη, 9 Μαρτίου 2016, 14:38\nΟργισμένος με αφορμή τα όσα αναφέρθηκαν πρόσφατα για τον Ιβάν Σαββίδη από τον Ολυμπιακό αλλά και τον Ανδρέα Ανδριανόπουλο εμφανίστηκε ο Δήμαρχος Θεσσαλονίκης, Γιάννης Μπουτάρης μιλώντας σε εκπομπή του ΣΚΑΙ.\nΟ Ανδριανόπουλος τον χαρακτήρισε πρόσφατα «Ρωσοπόντιο Εξολοθρευτή» και οι «ερυθρόλευκοι» ανέφεραν στη θέση που έβγαλαν χθες μετά τη συνάντηση της Super League ότι είναι φιλοξενούμενος στη χώρα μας και τον ίδιο ανέφεραν και προ ολίγων ημερών.\n«Δεν μπορώ να καταλάβω γιατί γίνεται αυτή η ιστορία. Εγώ διάβασα τις δηλώσεις του Ανδριανόπουλου και δεν είναι απλώς απαράδεκτες είναι και εξαιρετικά γελοίες. Για τον απλούστατο λόγο ότι ο Ιβάν Σαββίδης μπορεί να είναι ρωσοπόντιος και ρωσοπόντιους λέμε τους Έλληνες πόντιους, οι οποίοι εκδιώχθηκαν και πήγαν στη Ρωσία κάποια στιγμή και αποκατέστησαν τη ρωσική γλώσσα για να μιλάνε μεταξύ τους. Γι αυτό δεν μιλάει ελληνικά. Τα οποία σιγά-σιγά τα μαθαίνει. Είναι παντελώς απαράδεκτο το να χαρακτηρίζεις ρωσοπόντιο έναν άνθρωπο ο οποίος ήρθε στη Θεσσαλονίκη, πήρε τον ΠΑΟΚ, έχει κάνει ένα σωρό επενδύσεις στην Ελλάδα.\nΕγώ θα σας πω κάτι. Δεν κρύβω τα αισθήματα μου τα αθλητικά. Στο ποδόσφαιρο είμαι Άρης και Ολυμπιακός και εκεί τελειώνει η ιστορία. Αλλά ντρέπομαι για του ιθύνοντες του Ολυμπιακού.\nΚαι ειδικά για τον Ανδριανόπουλο ο οποίος έχει γράψει ιστορία στον Ολυμπιακό, ήταν ένα πολιτικός που έχει γράψει μια ιστορία στη χώρα και να βγαίνουν από το στόμα του τέτοιες κουβέντες το θεωρώ όχι απλά απαράδεκτο αλλά δεν έχω τρόπο να το περιγράψω.\nΟ κ. Σαββίδης αγαπάει την Ελλάδα. Έαν δεν αγαπούσε την Ελλάδα δεν θα καθόταν εδώ. Να κάνει τι; Στον παράδεισο ήρθε; Στην κόλαση ήρθε. Του έχουν βγάλει την ψυχή σε όλα τα θέματα. Πρέπει να ζητηθεί συγγνώμη από τον κύριο Σαββίδη. Συγγνώμη που σας προσβάλαμε. Φιλοξενούμενος ο Σαββίδης; Είναι σοβαρά πράγματα αυτά; Λυπάμαι πολύ», ανέφερε.\nΤελευταία ενημέρωση: Τετάρτη, 9 Μαρτίου 2016, 14:38\nΠΡΟΗΓΟΥΜΕΝΟ ΑΡΘΡΟ «Δεν πάει Κίνα ο Μπερμπάτοφ» →\nΕΠΟΜΕΝΟ ΑΡΘΡΟ Σφαιρόπουλος: «Δεν είναι μόνο η άμυνα, είναι και η επίθεση» →


Σεξ εμμηνόπαυση: Αυτά είναι τα οφέλη | healthweb.gr\nΣεξ εμμηνόπαυση: Αυτά είναι τα οφέλη\nαπο Αφροδίτη Νικολάου 26.01.2022 | 22:36\nHealthweb.gr / Σεξουαλική Υγεία / Σεξ εμμηνόπαυση: Αυτά είναι τα οφέλη\nΣεξ εμμηνόπαυση: Οι εναλλαγές της διάθεσης στην εμμηνόπαυση είναι μία μεγάλη πρόκληση. Το ένα λεπτό είσαι καλά και το επόμενο είσαι έτοιμη να ξεσπάσεις σε κλάματα. Δεν είναι περίεργο γιατί τόσες πολλές γυναίκες στην εμμηνόπαυση βιώνουν αυξημένο στρες. Λοιπόν, τα καλά νέα είναι ότι το σεξ είναι ένα φυσικό ανακουφιστικό από το στρες, καταπραϋντικό του άγχους.\nΤο σεξ μπορεί να έχει αμέτρητα οφέλη σε όλη σας τη ζωή και οι γυναίκες στην εμμηνόπαυση μπορούν να αποκομίσουν ακόμη περισσότερα οφέλη για την υγεία, από ανακούφιση από το άγχος έως πρόληψη της ημικρανίας. Διαβάστε παρακάτω για να μάθετε περισσότερα για τα οφέλη του σεξ μετά την εμμηνόπαυση.\nΤο σεξ είναι καλύτερο από ό,τι ήταν στα 20 σας\nΣτα 20 σας, πιθανότατα μόλις ξεκινούσατε να χτίζετε την αυτοπεποίθησή σας. Όταν φτάνετε στα 40 και στα 50 σας, είναι πολύ πιο πιθανό να γνωρίζετε με βεβαιότητα τι θέλετε από τον σύντροφό σας και πώς να το ζητήσετε.\nΤο σεξ ισοδυναμεί με ανακούφιση από το στρες\nΟι εναλλαγές της διάθεσης στην εμμηνόπαυση είναι μία μεγάλη πρόκληση. Το ένα λεπτό είσαι καλά και το επόμενο είσαι έτοιμη να ξεσπάσεις σε κλάματα. Δεν είναι περίεργο γιατί τόσες πολλές γυναίκες στην εμμηνόπαυση βιώνουν αυξημένο στρες. Λοιπόν, τα καλά νέα είναι ότι το σεξ είναι ένα φυσικό ανακουφιστικό από το στρες, καταπραϋντικό του άγχους. Το άγγιγμα και το αγκάλιασμα απελευθερώνουν ορμόνες που προάγουν συναισθήματα χαλάρωσης και ικανοποίησης.\nΤο σεξ μετά την εμμηνόπαυση κάνει καλό στον κόλπο σας\nΗ κολπική ατροφία είναι μία πραγματικότητα. Χωρίς αυξημένη ροή αίματος στον κόλπο, έχετε περισσότερες πιθανότητες να εμφανίσετε κολπική ατροφία. Η λύση? Η σεξουαλική δραστηριότητα κατά την περιεμμηνόπαυση και μετά την εμμηνόπαυση βοηθά στη διατήρηση της ροής του αίματος που απαιτείται για τη διατήρηση της υγείας του κολπικού ιστού.\nΔυναμώνει το πυελικό έδαφος\nΠερίπου το 30 τοις εκατό των γυναικών εμφανίζουν ακράτεια κάποια στιγμή στη ζωή τους, συνήθως μετά τον τοκετό και μετά την εμμηνόπαυση. Οι ασκήσεις Kegel είναι ένας τρόπος για να νικήσετε την ακράτεια. Ο άλλος τρόπος; Τακτικό σεξ. Όταν έχετε οργασμό, συστέλλετε τους μύες του πυελικού εδάφους.\nΑνεβάζει τον καρδιακό σου ρυθμό\nΝαι, το σεξ μετράει ως άσκηση. Αν και δεν αντικαθιστά το γυμναστήριο ή το τρέξιμο, το σεξ ανεβάζει τον καρδιακό σας ρυθμό και καίει περίπου 5 θερμίδες ανά λεπτό.\nΤο σεξ θα σας βοηθήσει να κοιμηθείτε καλύτερα\nΟ αγώνας ύπνου για τις γυναίκες στην εμμηνόπαυση είναι σύνηθες φαινόμενο, με το 56 τοις εκατό των γυναικών να δηλώνουν ότι κοιμούνται λιγότερο από επτά ώρες τη νύχτα και το 31% να αναφέρει ότι δυσκολεύονται να κοιμηθούν. Μεταξύ της νυχτερινής εφίδρωσης και άλλων συμπτωμάτων της εμμηνόπαυσης, η ξεκούραση είναι αδύνατη. Όμως, σύμφωνα με το sleep.org, το σεξ ενισχύει την ωκυτοκίνη και μειώνει την κορτιζόλη και οι οργασμοί απελευθερώνουν προλακτίνη. Το αποτέλεσμα είναι μια κατάσταση υπνηλίας που οδηγεί τελικά σε έναν βαθύτερο, πιο ξεκούραστο ύπνο.\nΤο σύνδρομο υπερδραστήριας κύστης σε γυναίκες αυξάνει με την ηλικία\nΤι οδηγεί σε "σεξουαλική ξηρασία" την σχέση σας;\nΟι αλλαγές στην εμμηνόπαυση δεν χρειάζεται απαραίτητα να "πειράξουν" τη σεξουαλική σας ζωή\nΝέα δημοσκόπηση για την ερωτική ζωή των γυναικών 50+\nΔημοσκόπηση: Πολλές γυναίκες παραμένουν σεξουαλικά ενεργές μέχρι τα 70 τους, αλλά για άλλες, τα συμπτώματα της εμμηνόπαυσης και τα χρόνια προβλήματα υγείας παρεμποδίζουν την ερωτική τους ζωή.\nΤα εσώρουχα που έχουν εγκριθεί από τον FDA των ΗΠΑ θα μπορούσαν να μειώσουν τον κίνδυνο ΣΜΝ κατά τη διάρκεια του στοματικού σεξ\nΗ Melanie Cristol είπε ότι της ήρθε η ιδέα για το εσώρουχο αφού ανακάλυψε στον μήνα του μέλιτος το 2014 ότι είχε μια λοίμωξη που θα μπορούσε να μεταδοθεί σεξουαλικά.\nΌταν η έκτρωση προϋποθέτει ταξίδι, περισσότερες γυναίκες παραιτούνται από το δικαίωμα\nΗΠΑ αμβλώσεις: Τα ταξίδια μεγάλων αποστάσεων προκειμένου οι γυναίκες να έχουν πρόσβαση σε δομές που πραγματοποιούν εκτρώσεις, θα αποδειχθούν πιθανότατα ένα σχεδόν ανυπέρβλητο εμπόδιο για ορισμένες γυναίκες, εάν το Ανώτατο Δικαστήριο αποφανθεί υπέρ του δικαιώματος των Πολιτειών να απαγορεύσουν ή να μειώσουν τις αμβλώσεις, καταλήγει μια νέα μελέτη.\nΑντιμετωπίζοντας το σεξουαλικό σας άγχος\nΣεξ ανησυχία: Πολλοί άνθρωποι αντιμετωπίζουν άγχος είτε πριν είτε κατά τη διάρκεια της σεξουαλικής πράξης. Οι παράγοντες που διαμορφώνουν αυτό το αρνητικό συναίσθημα είναι είναι κυρίως προσωπικοί και κοινωνικοί. Διαβάστε παρακάτω πώς θα τους αντιμετωπίσετε.\nH σεξουαλική ζωή βοηθά στην καταπολέμηση της ακμής;\nΟργασμός ακμή: Η σεξουαλική δραστηριότητα συμβάλλει θετικά στη λειτουργία της υγείας. Με το σεξ, οι ορμόνες αυξάνονται απομακρύνοντας έτσι τις τοξίνες. Για τον λόγο αυτό, έχει παρατηρηθεί ότι η μείωση της ακμής σχετίζεται με τη συγκεκριμένη δραστηριότητα.\n6 Τρόποι για να βελτιώσετε την σεξουαλική σας ζωή.\nΣεξ: Κάντε τη σεξουαλική σας ζωή δραστήρια και απολαυστική! Μη φοβάστε να αφεθείτε στις σκέψεις σας και να εστιάσετε στον εαυτό σας.\nΝέα δημοσκόπηση δείχνει πώς η εμμηνόπαυση επηρεάζει τη σεξουαλική ζωή\nΕμμηνόπαυση: Νέα δημοσκόπηση δείχνει πώς η εμμηνόπαυση και άλλα προβλήματα υγείας παρεμποδίζουν τη σεξουαλική ζωή των γυναικών.\nAντιμετωπίστε τις ερωτήσεις των παιδιών σας για το σεξ\nΓονείς και έφηβοι: Η σεξουαλική διαπαιδαγώγηση είναι μία δύσκολη διαδικασία για τους γονείς. Ωστόσο, είναι κάτι που πρέπει να κάνουν και οι δύο για να αποκτήσουν τα παιδιά τους μία υγιή προσέγγιση στο συγκεκριμένο ζήτημα. Γονείς, προετοιμαστείτε καταλλήλως!


.:BiblioNet : Με τον κόμπο στο λαιμό και άλλα διηγήματα / Κοτζιούλας, Γιώργος, 1909-1956\nεπιμέλεια: Στέλιος Φώκος\nISBN 978-960-694-333-1, [Κυκλοφορεί - Εκκρεμής εγγραφή]\nΟ Γιώργος Κοτζιούλας είναι γεννημένος αφηγητής. Χτίζει "με πέτρα και μ’ ασβέστη", με τα πιο απλά υλικά, τις ιστορίες του, και μας καλεί να συμμετάσχουμε σ’ αυτές, ισότιμα, ήρωες κι εμείς όπως κι ο ίδιος, όπως κι οι άλλοι του ήρωες. Φτωχοί άνθρωποι του λαού, στα ηπειρώτικα Τζουμέρκα, στους λαϊκούς και προσφυγικούς συνοικισμούς της Αθήνας, στα σανατόρια και τις φτωχές παράγκες της Πάρνηθας και της Πεντέλης, αποτελούν τα αγαπημένα του πρόσωπα. Οι καημοί και τα βάσανα, οι χαρές και οι λύπες, η αθωότητα και η πονηριά, τα αστεία και τα πειράγματά τους αποτελούν τα θέματά του. Αγάπη και κατανόηση, ανθρώπινη ζεστασιά διαποτίζουν κάθε του λέξη. Ζει, παρατηρεί και καταγράφει, για να μας τα μεταφέρει έπειτα χαμηλόφωνα, κουβεντιαστά, καλώντας μας να καθίσουμε πλάι του και να μοιραστούμε τις συγκινήσεις, τα συναισθήματα, τις αγωνίες του.\nΟ Κοτζιούλας σε κερδίζει από τις πρώτες γραμμές του, με την απλότητα, την ειλικρίνεια, την απροσποίητη ευγένεια, την ανθρωπιά και το ήθος του. Δεν προσπαθεί να σε εντυπωσιάσει, να κάνει επίδειξη ικανοτήτων και τεχνικής. Νιώθεις πως είναι ένας από μας, που εμπνέεται από μας και γράφει για μας. Και σ’ αυτό μεγάλο ρόλο παίζει η γλώσσα του, λιτή αλλά τόσο ζωντανή και φυσική, ξέρει να αντλεί απ’ τις καλύτερες στιγμές της λογοτεχνικής μας παράδοσης.\nΡεαλισμός και λυρισμός δένονται αρμονικά στα κείμενά του. Συνυπάρχουν και στηρίζουν το ένα το άλλο για να μας δώσουν εικόνες αυθεντικής ζωής.\nΟ τόμος αυτός έρχεται να συμπληρώσει και να ολοκληρώσει την εικόνα του πεζογραφικού έργου του Γιώργου Κοτζιούλα μετά το δεύτερο τόμο των "Απάντων" του και την "Πικρή ζωή κι άλλα πεζογραφήματα", που εκδόθηκαν και επανεκδόθηκαν σχετικά πρόσφατα. Περιλαμβάνει το σύνολο των υπόλοιπων πεζών του, από τα οποία τα περισσότερα είχαν παραμείνει ανέκδοτα στο Αρχείο του συγγραφέα. Παρακολουθούμε σ’ αυτά την πορεία του διηγηματογράφου από το πρώτο δημοσιευμένο κείμενό του, στα 1929, μέχρι τα τελευταία, του 1953. Μας δίνεται έτσι η ευκαιρία να γνωρίσουμε έναν πολύ αξιόλογο δημιουργό, που λόγοι άσχετοι προς τη λογοτεχνική αξία του έργου του τον κράτησαν για πολλά χρόνια στο περιθώριο. Πάνω απ’ όλα, όμως, έχουμε τη δυνατότητα να απολαύσουμε γνήσια λογοτεχνία.


Μεσσηνία: Μία νεκρή από την κακοκαιρία στην περιοχή Πήδημα | Karditsa24\nΑΡΧΙΚΗ ΕΠΙΚΑΙΡΟΤΗΤΑ ΕΛΛΑΔΑ Μεσσηνία: Μία νεκρή από την κακοκαιρία στην περιοχή Πήδημα\nΜεσσηνία: Μία νεκρή από την κακοκαιρία στην περιοχή Πήδημα\nΜία γυναίκα ανασύρθηκε νεκρή από το πλημμυρισμένο υπόγειο σπιτιού στην περιοχή Πήδημα Μεσσηνίας. Την άτυχη 63χρονη ανέσυρε η Πυροσβεστική.\nΌπως δήλωσε ο Δήμαρχος Καλαμάτας στην ΕΡΤ, πρόκειται για μια γυναίκα με κινητικά προβλήματα που δεν μπόρεσε να εγκαταλείψει την οικία της.\nΣύμφωνα με τοπικά μέσα, άνθρωποι εγκλωβίστηκαν με τα αυτοκίνητά τους σε πλημμυρισμένους δρόμους και σπίτια πλημμύρισαν.\nH δυνατή βροχή που έπεφτε ασταμάτητα στην περιοχή μετέτρεψε τους δρόμους της μεσσηνιακής πρωτεύουσας σε ποτάμια.\nΕπί ποδός παρέμενε καθ” όλη τη διάρκεια της νύχτας η Πυροσβεστική Υπηρεσία στην περιοχή της Θεσσαλονίκης, εξαιτίας της έντονης βροχόπτωσης.\nΑπό χθες έχουν καταγραφεί εκατοντάδες κλήσεις για αντλήσεις υδάτων από σπίτια -υπόγεια και ισόγεια- κυρίως στον Δήμο Θερμαϊκού. Σε περισσότερες από είκοσι περιπτώσεις χρειάστηκε να επέμβει η Πυροσβεστική για να βοηθήσει κυρίως ηλικιωμένους, προκειμένου να απομακρυνθούν από ισόγεια σπίτια.\nΣε πολλά σημεία οι δρόμοι μετατράπηκαν σε ποτάμια. Αυτή την ώρα κλειστός είναι ο επαρχιακός δρόμος Επανομής- Ν. Μηχανιώνας, στη συμβολή των οδών Πολυτεχνείου με Βάρναλη και γίνεται άντληση των συσσωρευμένων υδάτων προκειμένου να δοθεί και πάλι στην κυκλοφορία.\nΠροβλήματα προκάλεσε η κακοκαιρία και στηνανατολική Λακωνία και συγκεκριμένα την περιοχή των Μολάων.\nΑπό την ισχυρή νεροποντή που σημειώθηκε αργά τα μεσάνυχτα, στην ευρύτερη περιοχή των Μολάων ανέβηκε η στάθμη των νερών, στην εθνική οδό Σπάρτης – Μονεμβασιάς. Τα προβλήματα εστιάζονται από την περιοχή της Γκαγκανιάς έως το χωριό της Συκιάς.